Tahniah! Anis Nabilah Menang Dua Anugerah Di Sweden

Kredibiliti cef selebriti Anis Nabilah tidak perlu dipertikaikan lagi. Dia bukan sahaja berjaya di dalam negara, malah mampu mencipta nama di peringkat antarabangsa menerusi kepakarannya dalam bidang kulinari.

Tidak dinafikan, pengalaman selama 14 tahun dalam bidang itu meletakkan Anis Nabilah di kelas tersendiri selain mampu menempatkan dirinya sebaris dengan kebanyakan cef terkenal dalam dan luar negara.

Seiring dengan pengalaman dan kematangannya dalam bidang kulinari, Anis berkata orang ramai dan pelbagai pihak sudah sudah meletakkan kepercayaan kepada dirinya biarpun kredibilitinya dipersoalkan hanya kerana dirinya cef wanita.

Jika April lalu Anis Nabilah atau nama sebenarnya Anis Nabilah Umaruddin dinobatkan Asean’s Most Influential Chef pada Asean Food & Travel Awards 2022, terbaharu Anis sekali lagi diiktiraf di luar negara apabila memenangi dua anugerah di The Gourmand Awards: World Cookbook Awards 2021 di Umea, Sweden.

Anis berkata, dia bersyukur dan sama sekali tidak menjangka menerima dua anugerah di acara berprestij itu.

Kata Anis, dia berasa bersyukur apabila diumumkan sebagai pemenang tempat ketiga dalam kategori itu. Pada masa yang sama, dia dimaklumkan tentang satu lagi kemenangan dalam kategori Best Food Show di Asia Tenggara.

Dia masih tidak percaya kerana dia tidak menghantar apa-apa penyertaan untuk pencalonan tersebut. Tiba-tiba sahaja mereka menganugerahkan kemenangan itu kepadanya.

Anis yang berasa bersyukur dengan kemenangan itu turut menyatakan kejayaan tersebut membuatkan dia berkobar-kobar untuk menghasilkan buku resepi yang baharu.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Dedikasi Buat Para Pejuang, Sheila Majid Dendang Lagu Wira Hatiku Sempena Lagu Tema Filem Juang

Tidak ada yang lebih besar dari erti perjuangan yang perlu mengorbankan bukan sahaja tenaga atau wang ringgit, tetapi insan tersayang.

Itulah perjuangan yang dilakukan oleh hampir semua ‘pemain’ barisan hadapan atau frontliners saat berhadapan situasi genting dan kritikal pandemik COVID 19 yang bukan sahaja melanda dunia, tetapi Malaysia, dua tahun lalu.

filem Juang, kolaborasi bersama oleh Matt Lai dari Asia Tropical Films Sdn Bhd, Datuk Rosyam Nor dari Suhan Movies dan Jack Lim dari The Film Engine selaku Penerbit Eksekutif.

Menguatkan jalan cerita yang diarahkan oleh lima sutradara berprolifik besar negara ini adalah sebuah lagu tema yang didendangkan oleh pesohor seni suara, Datuk Sheila Majid.

Diberi judul Wira Hatiku, lagu dengan lirik dan komposer dari Rynn Lim ini merupakan sebuah dedikasi yang ditujukan khas buat semua para pejuang yang telah berkorban dalam setiap keperitan menentang ‘liar’nya virus COVID 19 sekaligus merubah hampir keseluruhan kehidupan manusia di dunia.

Pembabitan Sheila Majid meminjamkan suara emasnya dalam projek ini adalah sebuah pengiktirafan bukan sahaja untuk produksi Juang, tetapi juga menghargai frontliners yang banyak melakukan pengorbanan demi memastikan setiap satu rakyat dan negara kita berada dalam keadaan terbaik.

Wira Hatiku didukung dengan pasukan pemuzik profesional yang tidak mahu terlepas momen bergabung dalam sebuah projek bersejarah ini.

Mereka adalah pemuzik orkestra dari Orkestra Filharmonik Malaysia atau Malaysian Philharmonic Orchestra (MPO) yang memberikan persembahan penuh penghormatan sambil dikuatkan dengan susunan muzik dari Mac Chew.

Muzik video Wira Hatiku dirakamkan dalam dewan Filharmonik disulam dengan adegan yang meruntun jiwa cukup melahirkan rasa patriotisme buat penonton, apa lagi mengenang bukan mudah kehidupan yang diharungi saat pandemik tanpa bantuan dan sokongan para frontliners.


Bersantai Seperti BTS: Estet IN THE SOOP Kini Di Airbnb

Berita baik untuk peminat K-Pop! Penginapan luas di mana ikon pop abad ke-21, BTS, menginap semasa penggambaran IN THE SOOP BTS ver. Season 2, kini di Airbnb untuk penginapan semalaman buat julung-julung kalinya.

Bagi peminat yang ingin merasai sendiri pengalaman seperti ahli kumpulan BTS, disini anda akan berpeluang untuk mencari ketenangan di kawasan desa yang subur menghijau di rantau Gangwon, Korea Selatan, sama seperti yang dilakukan oleh tujuh ahli tersebut sambil berehat dan menikmati kehidupan seharian.

Pelbagai aktiviti yang boleh dilakukan disini seperti membaca buku di bilik bacaan seperti RM atau bersantai gaya Jin di atas pelampung berbentuk unikorn di kolam renang.

Malah anda boleh mencari inspirasi kreatif dan bermain gitar seperti SUGA, berswafoto dengan Polaroid seperti j-hope atau melukis di atas kanvas seperti V.

Untuk hiburan yang lebih bertenaga, anda buat senaman beberat seperti Jimin, terbang tinggi dengan trampolin seperti Jung Kook atau lantunkan bola di gelanggang bola keranjang seperti Bam iaitu anjing peliharaan Jung Kook.

Tetamu boleh memohon untuk menempah penginapan ini bermula pada hari Selasa, 2 Ogos dari 11 pagi KST (Selasa, 2 Ogos pada 10 pagi MYT) di Airbnb.

Walaupun hanya satu penginapan semalaman akan ditawarkan, peminat juga berpeluang untuk melihat penginapan ini semasa menginap di penyenaraian lain yang berhampiran dengan penginapan ini tidak lama lagi.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Kuala Lumpur Di No Ke 3! Ini Destinasi Global Yang Menjadi Pilihan Pelancong Di Musim Panas

Platform percutian digital, Agoda telah mengumumkan senarai destinasi yang paling popular buat masa kini yang melibatkan perjalanan antarabangsa.

Data tempahan Agoda menunjukkan bahawa warga Malaysia bersemangat untuk mengunjungi semula negara-negara jiran yang telah lama menjadi kegemaran mereka seperti Thailand, Singapura, Indonesia dan Vietnam, yang menuntut semula tempatnya sebagai lima destinasi percutian teratas bagi percutian musim panas.

Bagi destinasi dalam negara pula, Kuala Lumpur muncul sebagai destinasi percutian domestik paling popular, diikuti oleh Pulau Pinang #2, Melaka #3, Johor Bahru #4 dan Kota Kinabalu #5.

Di peringkat global, tiga destinasi di Malaysia telah merangkul kedudukan dalam senarai 15 destinasi percutian musim panas global teratas, dengan Kuala Lumpur di tempat #3, Pulau Pinang #10 dan Johor Bahru #14.

Bangkok, bagaimanapun, telah menuntut tempat pertama bagi perjalanan musim panas pada tahun 2022.

Dengan kelonggaran sekatan perjalanan, bandaraya yang sibuk ini telah mengalu-alukan kedatangan pelancong antarabangsa pada musim percutian ini dengan menawarkan pelbagai tarikan seperti hiburan malam, destinasi pantai, kuil, budaya, dan makanan.

1. Bangkok
2. Pulau Jeju
3. Kuala Lumpur
4. Tokyo
5. Seoul
6. Singapura
7. Bali
8. Pattaya
9. Manila
10. Pulau Pinang
11. Hong Kong
12. Busan
13. Osaka

Para pelancong boleh mendapatkan tawaran percutian terbaik dan juga maklumat terkini berkenaan kawalan sempadan atau sekatan kuarantin di www.agoda.com.


Larangan Rokok Untuk Selama-lamanya, Kenapa Ustaz Izhar Bersetuju Dengan Khairy Jamaluddin?

Baru-baru ini, Khairy Jamaluddin ada menyatakan bahawa kerajaan akan mencadangkan perlaksanaan program Generational End Game (GEG).

Menurut Utusan Malaysia, GEG jika dilaksanakan adalah bertujuan untuk mengharamkan peranti vape untuk individu yang dilahirkan selepas tahun 2007.

Malah cadangan tersebut dikatakan akan ada dalam Rang Undang-Undang (RUU) Kawalan Produk Tembakau dan Merokok 2022 yang dijadualkan dibentangkan pada sidang Parlimen yang seterusnya.

Dalam satu perkongsian di Tiktok Khairy, dia menyatakan beberapa sebab mengapa GEG ini diperkenalkan. Antara salah satunya adalah disebabkan kematian di Malaysia disebabkan merokok sudah mencapai 400 orang dalam masa seminggu.

Antara lainnya, merokok bukan sahaja membahayakan kesihatan perokok, malah untuk orang yang berada disekeliling pweokok juga.

Melihat di Instagram Ustaz Izhar, dia menyatakan bahawa dia bersetuju dengan cadangan yang diutarakan oleh Khairy Jamaluddin tersebut.

Secara terangan, Ustaz Izhar menyatakan bahawa majlis Fatwa sudah lama menyatakan aktiviti merokok ini adalah haram dari sisi agama.


Menang Kes Saman Fitnah! Kak KM Luah Rasa Syukur

Baru-baru ini, Liana Rosli atau lebih dikenali sebagai Kak KM ada berkongsikan kepada netizen mengenai satu kes kemenangannya di mahkamah.

Selepas hampir setahun berlarutan, usahawan kosmetik Kak KM mendedahkan kepada peminatnya mengenai kes
saman fitnah yang dibuat oleh bekas abang iparnya sendiri.

Sebelum ini, bekas suami kakaknya itu memfailkan saman selepas dia mengambil tindakan mempertahankan diri menerusi siaran langsung di Instagram tahun lalu.

Melihat di Instagram storynya, dia menyatakan rasa syukur setelah memenangi kes saman tersebut.

Kemengan Kak KM dalam kes saman tersebut dimaklumkan oleh peguam Kak KM iaitu Fakhrul Azman Hassan dari Azainie & Fakhrul pada Jumaat yang lepas.

A post shared by lianarosli (@lianarosli_official)

Menurut mStar, Kak KM menyatakan bahawa kes ini terjadi apabila bekas abang iparnya terasa dengan apa yang diperkatakan oleh Kak KM.

Malah Kak KM juga menerangkan sebenarnya dia tidak ada sebut nama individu tersebut ketika sesi LIVE, tetapi individu itu yang tersa dan mengambik tindakan.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


‘Terima Kasih Idola’- Sajat Terharu Apabila Siti Nurhaliza Pakai Suaranya Di Laman TikTok

Siapa yang tidak kenal dengan Sajat, segala tindak tanduk dan aktiviti yang dilakukan olehnya seringkali menjadi perhatian warga net.

Melihat di Tiktok, kelihatan satu bahagian daripada sesi LIVE Sajat di media sosial telah diambil keluar dan keratan itu digunakan oleh ramai pengguna Tiktok.

Keratan tersebut menunjukkan Sajat menyanyikan kembali bait-bait lagu Anggapanmu yang dinyanyikan oleh penyanyi asal, Ziana Zain.

Jangan lupa minum beaunest setiap hari dan dapatkan manafaat terbaik untuk kecantikan dan kesihatan anda ye..Jangan risau suara tak tukar punya !!#fypツ

♬ original sound – sajjadzaman – sajjadzaman

Di Instagram, kelihatan Sajat ada memuat naik satu video Siti Nurhaliza yang menggunakan suaranya dalam satu hantaran di media sosial.

Sajat menyatakan terima kasih kepada Siti Nurhaliza yang merupakan idola dan kesayangan semua orang tersebut. Malah dia juga turut terharu apabila Siti yang sudi berduet suara dengannya.

Di ruangan komen, kelihatan ramai netizen yang terhibur dengan duet suara tersebut. Malah netizen juga turut menyatakan bahawa Siti Nurhaliza adalah seorang yang ‘sporting’.

Bukan itu saja, kelihatan ramai yang netizen merindukan Sajat untuk kembali ke Malaysia semula.


Kongsi Video Bersama Anak-Anak, Netizen Harap Shuk Sahar Diberi Peluang Kedua?

Satu video yang telah dimuat naik oleh Shuk Sahar di Instagram miliknya telah mendapat perhatian oleh netizen.

Melihat di Instagram miliknya, Shuk sahar ada memuat naik satu video yang menunjukkan dia meluangkan masa bersama dengan dua anaknya di pasaraya sekitar Selangor.

Kelihatan pelbagai aktiviti yang telah dilakukan olehnya bersama anak-anaknya antaranya mewarna, menunggang beberapa permainan dan berjalan disekitar pasaraya tersebut.

A post shared by 𝐒𝐡𝐮𝐤 𝐒𝐚𝐡𝐚𝐫 (@shuk_sahar)

Di ruangan komen, kelihatan ramai netizen yang memuji dengan inisiatif yang dilakukan oleh Shuk untuk menghabiskan bersama anak-anaknya.

Aku tak kisahlah apa pun salah Shuk ni. Apapun dia buat. Dia tetap ayah anak-anak dia. Mak salah ka, ayah salah ka, anak-anak tu berhak dpt kasih sayag dari kedua belah pihak.

Shuk, apa yang dah berlaku. Biarkan berlalu, di masa akan datag, bila ada kesempatan , lakukan yang terbaik. Tiada manusia yang sempurna. Semoga anak awak dan Shera baik baik saja. Semua orang berhak untuk hidup bahagia.

Yang datag itu ujian dr Allah….Allah amat menyayangi kita. Akak doakan moga Shuk kuat untuk ujian dan dugaan mendatang

Bukan itu saja, selain memuji dan mendoakan kebahagian Shuk, netizen juga mengharapkan agar Shuk diberi peluang kedua atas apa yang telah dilakukan olehnya sebelum ini.

Contohilah Bella Astilla sentiasa beri peluang pada suaminya. Demi senyuman anak-anak kita buat krana Allah

Semoga masih ada lagi kesempatan bersatu sebagai sebuah keluarga lagi.

Apa apapun, kita sentiasa mendoakan yang terbaik buat Shuk dan semoga yang terbaik akan memihak kepadanya.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Laudya Buka Mulut Selepas Tersebar Berita Dia Berkahwin Dengan Putera Raja Arab

Khabar angin bertiup kencang mengatakan artis dari Indonesia, Laudya Chintya Bella telah berkahwin melalui proses ta’aruf dengan seorang lelaki dari Timur Tengah. Tanpa mengambil masa yang lama, bekas isteri Engku Emran Engku Zainal Abidin itu buka mulut.

Laudya Cynthia Bella menerusi pengurusnya, Rita menafikan sekeras-kerasnya khabar angin yang tersebar di media sosial.

“Saya minta maaf kerana berita ini sangat tidak benar,” kata Rita, pengurus Laudya Cynthia Bella, kepada MNC Portal Indonesia baru-baru ini.

Tambahan pula, Rita menjelaskan alasan dia buka mulut adalah untuk mengelak fitnah yang menyerang dirinya.

“Semoga kita semua terhindar dari fitnah, ya. Barakallahufik,” tambah Rita.

Sebelum ini, Laudya Cynthia Bella sendiri digosipkan rapat dengan jejaka dari Dubai. Khabar angin semakin kuat apabila rakan artis, Shireen Sungkar bertemu dengannya di Dubai.

Sebelum ini, Laudya bernikah dengan Engku Emran dalam satu majlis tertutup di Kuala Lumpur pada 2017. Selepas tiga tahun berumah tangga, mereka memaklumkan bercerai pada 2020. Hasil perkongsian hidup mereka, tidak dikurniakan cahaya mata.


‘Sedih Tengok Orang Melayu Kita’- Neelofa Jawab Propaganda Jatuhkan Perniagaannya

Nama Neelofa sering menjadi perhatian di kalangan netizen, bukan sahaja dalam dunia hiburan malah dalam perniagaan yang dijalankan. Baru-baru ini, Neelofa terpalit dengan kontroversi mengenai produk inai keluaran syarikatnya.  Ramai yang ragu-ragu dengan status halal dan halal dan sah solat.  Walaubagaimanapun, produknya itu terbukti menggunakan bahan kandungan halal dan telap air.

Bukan itu sahaja, netizen juga cuba membanding-bandingkan produk inai ini dengan perniagaan jenama dari selebriti lain. Sekaligus ia seolah-olah timbu isu melaga-laga artis oleh netizen. Sedar akan banyak komen-komen negatif terhadap perniagaannya, Neelofa tidak menolak jika terdapat propaganda untuk cuba menjatuhkan perniagaannya. Menerusi rancangan Melodi TV3 minggu lalu, wartawan Michelle Wee sempat bertanya hal ini secara bersemuka dengan Neelofa.

Menurut Neelofa, dia tidak peduli jika ada sesetengah pihak yang kurang senang dengan perniagaan yang dijalankan, kerana dia percaya dengan rezeki dari Allah.

“Kalau mereka berniat nak jatuhkan atau tutupkan periuk nasi ke macam mana, kita ada misi yang besar untuk memastikan ia berpanjangan selama bertahun-tahun. Sekarang, ini rezeki kami untuk keluarga kecil saya. Orang nampak ini sebagai propaganda untuk menutupkan bisnes saya, sebenarnya ini normal. Selagi ada peluang, orang akan cuba jatuhkan.

Sementara itu, Neelofa meluahkan rasa sedih dengan sesetengah orang melayu dan Islam yang sesama sendiri tidak menyokong antara satu sama lain.

” Sedihkan bila ada masyarakat kita, orang kita sendiri tak nak support orang kita sendiri, orang melayu, Islam buat bisnes. Kita patutnya cipta lebih sokongan untuk menjana ekonomi orang Islam. Jangan lah kita nampak tak puas hati jer bila orang lain berjaya.- katanya kepada Melodi

Bila ditanya adakah Neelofa merasa tertekan, ini jawapannya;

” Setakat ini, kami tenang, relaks and just nak move forward sahaja”- katanya menutup bicara.

Sebelum ini, dipetik dari Harian Metro, Neelofa berkata dugaan yang berlaku membuatkan dia tidak dapat tidur lena selain memberi kesan kepada perniagaan.

“Jujur bila isu ini timbul kami memang tak tidur malam memikirkannya. Rasa sedih, kecewa dan geram. Tapi kami sedia maklum yang ramai risau. Jadi inilah usaha untuk menjelaskan semua keraguan.

“Apa yang berlaku turut memberi kesan kepada perniagaan apabila ramai yang was-was untuk beli produk ini,” katanya.

Kami di Murai MY mendoakan semoga Neelofa terus tabah dan kuat menempuh segala dugaan dan rintangan dalam menjalankan perniagaan. Tapi bila kami nak dapat tengok wajah Billal ya?

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Pasal Isu Merokok, Syed Saddiq Dan Dr Rafidah Bertikam Lidah di Twitter?

Undang-undang generasi akhir (GEG) Kementerian Kesihatan telah mencetuskan kekecohan baru-baru ini selepas Rang Undang-undang Kawalan Tembakau dan Merokok 2022 dibentangkan di Parlimen pada hari Rabu (27 Julai).

Jika dilaksanakan, undang-undang baharu itu akan mengambil hak mereka yang dilahirkan pada atau selepas 2007 untuk menghisap produk tembakau dan vape dengan pesalah boleh didenda sehingga RM5,000.

Wajarkah kerajaan menjenayahkan Vape/rokok/shisha bagi generasi muda?

I want to hear your views. pic.twitter.com/6OZa3kk9ZK

— Syed Saddiq (@SyedSaddiq) July 30, 2022

Ia juga akan membolehkan polis dan pihak berkuasa mengakses kereta, telefon dan rumah anda tanpa waran jika individu GEG didapati mempunyai vape atau rokok. Rang undang-undang yang dicadangkan itu telah mencetuskan perdebatan kerana sesetengah pihak percaya bahawa jika tidak dilaksanakan dengan betul, boleh membawa kepada salah guna kuasa oleh pihak berkuasa.

Ahli Parlimen Muar, Syed Saddiq Syed Abdul Rahman baru-baru ini melalui Twitter menyatakan pandangannya mengenai isu itu dan bertanya sama ada undang-undang yang dicadangkan itu boleh membawa kepada isu double standard serta mengekalkan budaya ‘duit kopi’.

Video Syed Saddiq tidak mendapat pujian sebilangan rakyat Malaysia kerana ramai yang mengecamnya kerana mempolitikkan apa yang kelihatan seperti isu kesihatan awam. Malah ada yang menuduhnya menentang rang undang-undang itu.

Salah seorang pengkritiknya ialah perunding perubatan Hospital Putrajaya dan pakar nefrologi Dr Rafidah Abdullah yang mengkritiknya kerana videonya.

Dia meminta beliau dan mana-mana ahli parlimen yang bercadang untuk menentang rang undang-undang untuk mengikutinya pergi ke hospital, seolah-olah untuk melihat akibat merokok dan vape terhadap rakyat Malaysia.

“Jom @SyedSaddiq ikut buat ward rounds di Hospital? Sama juga kepada mana mana MP yang bercadang untuk tidak setuju.”-tulisnya di twitter.

Sementara itu, Syed Saddiq sendiri telah memberi respon terhadap Dr Rafidah.

“Boleh Dr. Lepas lawatan, saya atur pula perjumpaan Dr dengan mangsa salah guna kuasa, yang kena peras duit kopi, yang dihumban lokap kerana menyoal penguatkuasa. Saya minta kaji semula, bukan bermakna saya nak orang bebas merokok. Don’t guilt trip people who ask for a better law”- tulisnya di laman twitter.

Adakah anda sama bersetuju seperti yang disuarakan oleh Saddiq?


Bekas Suami Dapat Rasa Jennifer Lopez Akan Bercerai Tak Lama Lagi?

Ojani Noa, suami pertama Jennifer Lopez, memberikan tanggapannya berkaitan pernikahan bekas isterinya dengan Ben Affleck. Menurut Ojani Noa, pernikahan bekas isterinya itu akan berakhir dengan perceraian seperti yang terjadi sebelumnya.

“Aku terus mendoakan yang terbaik untuk Jennifer Lopez dan Ben Affleck. Namun, aku benar-benar tidak yakin jika pernikahan mereka akan bertahan lama,” kata Ojani Ona kepada Daily Mail.

Ojani Noa menambahkan bahawa bekas isterinya a itu memang mudah jatuh cinta. Namun, ia menilai bahawa Jennifer Lopez tidak pandai dalam mempertahankan hubungan.

“Jennifer Lopez suka jatuh cinta dan dia sudah bertunangan selama enam kali. Ben Affleck adalah suaminya yang keempat,” kata Ojani.

“Aku masih ingat saat aku menjadi suami pertamanya. Saat berbaring di tempat tidur setelah pernikahan dia berkata kalau aku adalah cinta pertamanya dan akan terus bersama selamanya,” sambungnya.

Sejak itu, Ojani Noa menyebut bahawa Jennifer Lopez hanya pandai berkata manis.

Dipetik dari Wolipop, Ojani Noa dan Jennifer Lopez berkahwin hanya setahun sahaja antara 1997 hingga 1998.

Pasangan ini kali pertama bertemu ketika Ojani Noa masih bekerja sebagai pencuci pinggan di sebuah restoran di Miami, Amerika Syarikat, sebelum Jennifer Lopez debut sebagai pelakon.

Setelah rasmi bercerai daripada Ojani Noa, Jennifer Lopez berkahwin dengan Cris Judd pada 2001 dan berakhir pada 2003. Setahun setelahnya, menyanyikan pelakon yang berkahwin dengan Marc Anthony lalu bertunang dengan Ben Affleck. Jennifer Lopez dan Ben Affleck rasmi berkahwin pada Minggu (17/7) di Little White Wedding Chapel, Las Vegas, Amerika Syarikat.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Jom Intai Antara Aktiviti Menarik Yang Anda Perlu Cuba Di Resort Taman Eko Rimba Komanwel!

Kami di Murai MY berpeluang untuk menghadiri program FAM (Familiarization) Trip atau Open Day yang dianjurkan oleh Tourism Selangor di Resort Taman Eko Rimba Komanwel. Tujuan program ini adalah untuk mengiktiraf pencapaian dan sumbangan rakan-rakan penggiat media yang membantu khususnya mempromosikan industri pelancongan di negeri Selangor.

Resort Taman Eko Rimba Komanwel terletak di Hutan Simpan Bukit Lagong di jalan menghala ke Rawang, kira-kira 24km ke utara pusat bandar Kuala Lumpur dan kira-kira 3km dari Bandar Rawang. Pengunjung yang hadir boleh menyewa tapak untuk berkhemah dan bagi yang inginkan sedikit aura glamor boleh menyewa khemah ‘glamping’ yang sangat estetik.

Selain berkhemah, antara aktiviti-aktiviti yang perlu dicuba oleh pengunjung ialah river trekking, berkayak, berbasikal, ATV ride, dan skuter elektrik. Aktiviti-aktiviti ini sangat sesuai dilakukan bersama ahli keluarga atau pun bersama rakan-rakan untuk menghilangkan stress, merehatkan diri daripada media sosial, dan mengeratkan silaturrahim.

Resort Taman Eko Rimba Komanwel bukan sahaja tempat untuk berkhemah dan aktiviti-aktiviti lasak, ianya juga tempat yang sesuai untuk menangkap gambar OOTD kerana mempunyai banyak tapak yang sangat cantik dan estetik.

Antara tapak-tapak fotografi yang harus dikunjungi adalah Mini Flower Garden Cik Bunga, Cafe Loaves & Bites, Cik Bunga Telephone Booth, Welcome Bamboo, dan The White Cottage.

Resort Taman Eko Rimba Komanwel (RTERK) dilancarkan bagi memperingati Persidangan Hutan Komanwel ke-14 pada tahun 1993.

Taman ini menggabungkan hutan tebal dengan taman berlandskap yang disediakan dengan pemandangan panorama, susunan formal, tapak perkhemahan, chalet, monumen air pancut, trek joging, denai mendaki, ladang lebah kelulut dan kemudahan lain untuk memberi pengunjung pengalaman yang indah untuk percutian.


Derita Jiwa Dengan Pemergian Bapa & Abang Kerana Rokok, Aznil Nawawi Sokong Tindakan Kerajaan Gubal RUU Berkenaan GEG

Pengacara tersohor, Datuk Aznil Nawawi memuatnaik satu perkongsian Instagram Live tahun 2019 menceritakan mengenai bahaya rokok yang telah menyebabkan kematian bapa dan dua abangnya dahulu.

Menurut Aznil atau mesra disapa Pak Nil, dia mengakui dirinya amat sedih apabila melihat insan-insan penting dalam hidupnya telah meninggal dunia kerana penyakit paru-paru, strok,  dan kanser paru-paru yang berpunca daripada merokok.

“Ingat tak Pak Nil pernah buat live selepas pemergian Abang PakNil yang kedia (17 Aug 2019) tentang bahaya merokok dan beri perkongsian mengenai ayah dan dua abang Paknil yang meninggal akibat rokok.

“Derita jiwa bila melihat mereka pergi kerana sakit paru-paru, strok, dan kanser paru-paru. Semua berpunca dari MEROKOK.”-Tulis Pak Nil

Dalam pada itu, pengacara terkenal ini turut memberikan sokongan terhadap tindakan Kementerian Kesihatan Malaysia yang menggubal polisi yang dikenali sebagai Generation End Game (Generasi Penamat).

“Pak Nil sokong tindakan @kementeriankesihatanmalaysia @khairykj menggubal RUU berkenaan Generational End Game (Generasi Penamat Rokok). Cukup-cukuplah. Sampai bila.”-Tulis Pak Nil

Dipetik dari laporan Harian Metro, Kementerian Kesihatan (KKM) membentangkan dua rang undang-undang (RUU) di Dewan Rakyat iaitu RUU Kawalan Produk Tembakau dan Merokok 2022 dan RUU Makanan (Pindaan).

RUU berkenaan turut mengetengahkan larangan merokok apa-apa produk tembakau atau pengganti tembakau serta larangan penggunaan peranti merokok, oleh mana-mana orang yang lahir pada 2007 dan seterusnya bagi perkara berkaitan.


Beri Sokongan Terhadap Akta GEG, Caprice Mahu Arak Diharamkan Di Malaysia?

Rapper dan usahawan, Caprice menggesa pihak kerajaan untuk mengkaji semula akta baharu bagi Kawalan Hasil Tembakau dan Merokok iaitu dasar ‘Generational End Game’ (GEG).

Menerusi hantaran di Instagram, Caprice dilihat memberikan memorandum tersebut kepada Ahli Parlimen Muar, Syed Saddiq dan berpendapat masyarakat baru sahaja mahu memulakan kehidupan selepas penularan wabak COVID-19.

“Kita support GEG, anak muda lahir selepas 2007 tak boleh rokok dan vape. Saya juga tak mahu anak-anak saya vape atau merokok.

“Tapi apa yang dibentang dalam GEG sangat-sangat bahaya dari kuasa DG dann impak serta-merta kepada industri. Kita harus kaji balik semula bill GEG dengan lebih lanjut.

“Adakah ini benar-benar masa terbaik untuk semua ini? Ekonomi teruk. Kos sara hidup meningkat. Orang baru mahu hidup semula selepas COVID-19.”-Tulis Caprice

A post shared by Tiger of AlQuds (@capricedaddycap)

Memuatnaik tangkap layar ciapan Ketua Pengarah Kesihatan, Tan Sri Dato’ Seri Dr Noor Hisham bin Abdullah mengenai fatwa yang mengharam rokok elektronik dan vape, Caprice menggesa untuk turut mengharamkan arak dalam negara.

“Alang-alang DG buka cerita pasal halal/ haram, jom kita haramkan ARAK sekali dekat Malaysia.”-Tulis Caprice

Apa pendapat anda? Adakah anda setuju merokok dan vape bakal diharamkan dalam negara?

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Dr Amalina Titip Doa, Ibu Adik Ainul Kongsi Keadaan Terkini Setelah Kritikal Akibat Jangkitan Virus

Adik Ainul Mardhiah Ahmad Safiuddin yang sebelum ini menjadi perhatian selepas menjalani pembedahan kanser mulut Germ Cell Tumor kini dikatakan berada dalam keadaan stabil selepas melalui keadaan kritikal akibat jangkitan virus.

Perkara itu dikongsikan sendiri oleh ibunya menerusi hantaran di Instagram yang menceritakan keadaan Ainul  sudah mula minum susu pada pagi ini selepas dua hari berpuasa.

“Pagi ni Ainul dah start minum susu. Dua hari dah Ainul puasa tak dapat minum susu. Mama Yakin keadaan Ainul semakin baik.”-Kongsi ibu Ainul Mardhiah

Berita keadaan Ainul turut mendapat perhatian personaliti terkenal yang juga Pakar Bedah Am, Dr Amalina yang pernah membantu mengaturkan pembedahan Ainul beberapa tahun lalu turut menitipkan doa buat Ainul agar diberikan kesembuhan dengan cepat.

“Baru sahaja mendapat khabar berita daripada ibu Ainul . Ya Allah, marilah kita sama-sama doakan untuk Adik Ainul. Semoga cepat sembuh.

“Ainul sayang. Anda telah melakukannya banyak kali sebelum ini. Anda boleh melakukannya lagi! Teruskan berjuang sayang! InsyaAllah.”-Tulis Dr Amalina

Semalam, ibunya, Nurul Erwani Zaidi memaklumkan anak perempuannya berada dalam keadaan tenat dan menerima rawatan di Unit Rawatan Rapi Pediatrik (PICU).

Nurul Erwani turut menceritakan Ainul mula menunjukkan simptom muntah dan cirit-birit sebelum dikejarkan ke hospital menaiki ambulans.


Netizen Puji Shuib Senyap-Senyap Menghulurkan Wang Kepada Budak Lelaki

Sebagai seorang umat Islam, amalan bersedekah sangat digalakkan untuk dilakukan agar orang yang berkemampuan dapat membantu golongan yang kurang bernasib baik. Baru-baru ini, pelawak dan bekas penyampai radio, Shuib, menerima perhatian daripada netizen kerana bersedekah secara senyap-senyap.

Terbaik Shuib 👍👍 #malaysianupdate #videoviral 📹farhan

Menerusi sebuah video TikTok yang dikongsikan oleh @malaysianupdatenews, Shuib dilihat berada di sebuah kedai makan dan didatangi oleh seorang budak lelaki yang menjual keropok. Shuib secara senyap-senyap telah menghulurkan wang kepada budak lelaki itu sebagai sedekah.

Meninjau ke ruangan komen video tersebut, rata-rata netizen memuji perbuatan Shuib kerana sangat pemurah hati tanpa perlu menunjuk-nunjuk. Mereka juga menyatakan bahawa Shuib tidak kedekut untuk berkongsi rezekinya bersama dengan orang lain.

Selain berbakat dalam bidang hiburan, Shuib juga sangat bermurah hati dalam membantu orang lain. Sikap Shuib perlu dicontohi agar kita sentiasa bersyukur dengan nikmat yang telah dikurniakan oleh Allah SWT.


Sharnaaz Ahmad ‘Sound’ Netizen ‘Tudung Labuh’ Yang Mahu Dia & Noor Nabila Disatukan Semula

Baru-baru ini, perkahwinan kakak kepada selebriti dan usahawan, Noor Neelofa iaitu Noor Nabila kembali menjadi perhatian ramai apabila Noor Nabila telah memadam semua fotonya bersama suami, Engku Emran di Instagram.

Walaubagaimanapun, seorang pengguna Twitter yang dikenali sebagai @iranadhirah telah melakukan satu ciapan dengan meminta Sharnaaz dan Noor Nabila bersatu semula.

“Kawen balik dengan Sharnaaz je la . Haritu back up baik punya.”- Ciapan Netizen

Tidak berdiam diri, Sharnaaz dilihat membalas ciapan netizen itu dengan berpendapat seorang wanita yang bertudung labuh tidak menjamin beliau seorang yang tidak menjaga tepi kain orang.

“Bertudung labuh, tidak menjamin beliau seseorang yang tidak menjaga tepi kain orang. Orangnya bukan Erra Fazira kata kauu.”-balas Sharnaaz

Sekadar info, Sharnaaz pernah berkahwin dengan Noor Nabila pada 31 Mac 2017. Namun, pasangan ini membuat keputusan untuk bercerai pada 9 Julai 2020 di Mahkamah Rendah Syariah Wilayah Persekutuan. Hasil perkongsian hidup, mereka dikurniakan seorang anak lelaki, Jebat Jayden yang kini sudah berusia empat tahun.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Dulu Saya, Sekarang…”-Shahrol Shiro Dakwa Suria FM Tidak Profesional?

Pelawak, Shahrol Shiro tampil bersuara selepas Pengurus Besar Suria FM, DJ Lin meluahkan rasa kecewa terhadap keputusan Fizi Ali yang sebelum ini merupakan penyampai radio di stesen radio Suria FM telah beralih arah sebagai penyampai radio di stesen radio Hot FM.

Menerusi hantaran di Instagram, Shahrol menyatakan bahawa dia menyangka stesen radio Suria FM akan menjadi lebih profesional dan menghargai para penyampai yang pernah menabur bakti setelah apa yang berlaku sebelum ini, tetapi ternyata masih sama.

“Dulu saya, sekarang sahabat lama saya Fizi Ali pula. Selepas isu yang terjadi antara kita suatu masa dahulu, saya ingat stesen radio kamu akan lebih profesional dan menghargai penyampai yang pernah bertugas menabur bakti disana, rupanya masih sama.”-Tulis Shahrol

Dalam pada itu, Shahrol turut menyifatkan sikap pihak stesen berkenaan yang telah memberikan kenyataan yang memburukkan bekas penyampai kelihatan ringan, namun ia telah memberikan impak yang besar terhadap orang lain.

“Kenyataan memburukkan bekas penyampai kamu nampak ringan tetapi impaknya besar. Sehingga ke hari ini pun masih ada komen yang mengatakan masalah disiplin saya padahal saya sudah menerangkan kejadian sebenar.”-Tulis Shahrol

Di akhir hantarannya, bekas penyampai radio Suria FM ini menitipkan pesanan agar menjadi profesional dan belajar menghargai mereka yang telah banyak menabur bakti di stesen radio tersebut.


“Ini Kali Aku Lawan!”-Azza Elite Berang Dengan Sikap Diva AA

Penyanyi dan pelakon, Azza Elite meluahkan rasa kecewa terhadap tindakan pengacara dan pelakon sensasi, Azwan Ali atau lebih dikenali sebagai Diva AA yang didakwa memberikan kata-kata kesat kepadanya disebabkan tempahan sejadah jualannya masih belum dapat disiapkan.

Jelas Azza, dia baru sahaja kehilangan bapanya yang telah menghembuskan nafas terakhir pada Isnin dan masih sibuk menguruskan ibu di Singapura yang menyebabkan dia tidak dapat beri tumpuan kepada perniagaan sejadah-nya itu.

“I tak pernah cari pasal dengan sesiapa. Balik Singapura pun baru berapa hari terus sibuk nak fikir urus mak i. Dengan bapa i sakit. Tak boleh nak fikir orang nak beli sejadah ke apa ke, i fikir ayah dengan mak i je! Keadaan parent i. Dalam dunia ni biar kita dahulukan mak ayah kita ya bang.

Sampai hati tulis macam ni! Bapak i meninggal semalam (Isnin) paham tak.”-Tulis Azza

Akui niat Diva AA mahu membeli sejadah itu sudah bagus, Azza menyatakan dia bakal ‘melawan’ Diva AA dengan memberikan doa agar Diva AA bertemu husnul khotimah.

“Abang niat nak beli sejadah tu bagus sangat. Yang tu A bang. Tapi cara tu macam tak manis sangat. Bagus sangat Abang jaga hubungan dengan Allah tapi Allah juga suruh kita jaga hubungan sesama hamba.

Keterujaan Abang nak pakai sejadah Azza tu Azza syukur. Apa pun bang. Ini Kali aku lawan! Lawan dengan doa agar Abang Wan bertemu husnul khotimah.”-Tulis Azza

Rata-rata rakan selebriti dan netizen tampil memberikan semangat buat Azza terus kuat hadapi ujian, malah ada yang memintanya untuk mengabaikan sahaja terhadap isu yang sedang berlaku.


Hayfa ‘Trending’ Di Twitter! Nadiya Nisaa Dedah Sikap Sebenar Ummi Nazeera

Watak Hayfa lakonan mantap Ummi Nazeera menerusi drama Risik Pada Hati yang kini masih bersiaran di televisyen menjadi bualan penonton sehingga menjadi ‘trending’ di laman Twitter.

Menerusi episod yang ke-27, drama ini menjadi perhatian ramai yang rasa terkesan mendengar luahan Hayfa terhadap suaminya, Adam lakonan Alif Satar.

Lastpart #Risikpadahatiepisode27 #foryoupage #fyp #maza_xg

♬ Dj Close Your Eye X Bangun Tidur Selfi X Go Sampe Bawah – Dj Kunam

Lakonan mantap Ummi Nazeera turut mendapat pujian pelakon, Nadiya Nisaa menerusi ciapan di laman Twitter yang menceritakan bahawa Ummi memiliki kemahiran untuk memberikan fokus dan imaginasi yang sangat tinggi terhadap sesebuah watak.

“Pelakon macam Ummi, (sebab i dah pernah tengok dia berlakon depan-depan) skill untuk fokus dan imaginasi dia sangat tinggi.

Kalau roh watak tu dah masuk, sampai orang sebelah pun akan terasa. For me, she is still no.1 in my list of actress in leading role.”-Ciapan Nadiyaa Nisaa

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Datuk Lee Chong Wei Bangga Pasukan Badminton Negara Rangkul Emas

Hari ini merupakan hari yang cukup membanggakan untuk Malaysia di mana pasukan badminton campuran negara berjaya membawa pulang pingat emas pada temasya Sukan Komenwel 2022 di Birmingham dengan kemenangan 3-1 menentang pasukan India.

Kejayaan kontigen negara ini mendapat sorakan dan ucapan tahniah rakyat Malaysia termasuklah bekas jaguh perseorangan badminton negara Datuk Wira Lee Chong Wei menerusi hantaran beliau di Instagram hari ini.

“Impian kilauan pingat emas yang diburu-buru kontigen badminton negara akhirnya dicapai awal pagi ini. Tahniah anda semua! Anda semua wira-wira negara!

“Teruskan semangat ini untuk acara perseorangan. Nak dengar lagu Negaraku lagi berkumandang di tanah England tu. Tahniah Malaysia!!!! Anda semua wira dan wirawati buatkan kami semua sangat bangga!” Coret beliau.

Hantaran yang dikongsikan bekas jaguh badminton ini dibanjiri dengan ucapan tahniah rakyat Malaysia, yang mana ramai meluahkan rasa bangga atas pencapaian dan usaha gigih pasukan badminton negara membawa pingat emas untuk Malaysia.

“Berdebar-bedar tengok dia orang main pagi tadi tapi semestinya Malaysia adalah paling terbaik”

“Tahniah pasukan Malaysia!!!!” komen mereka

“Sangat bangga untuk pasukan emas ini!!! Terbaik”

“Sangat bangga dengan mereka” komen mereka lagi

Sekadar info, dengan kejayaan kontigen badminton negara menumpaskan pasukan India 3-1 pada temasya Sukan Komanwel 2022 di Birmingham ini. Ia sekaligus menebus kekalahan pasukan kebangsaan ditangan India di temasya Sukan Gold Coast, Australia pada 2018 lalu.

Tahniah buat pasukan badminton campuran negara, Ng Tze Yong, Aaron Chia, Soh Wooi Yik, Chan Peng Soon, Tan Kian Meng, Goh Jin Wei, Pearly Tan Koong Le, Cheah Yee See, Lai Pei Jing dan Thinaah Muralitharan.


“Pic Rare Ni…”-Foto Siti Saleha & Sam Bunkface Cetus Rasa Teruja Peminat!

Hantaran terkini pelakon jelita, Siti Saleha menerusi akaun Instagram telah mencetuskan rasa teruja peminat selepas berkongsi foto bersama abangnya yang merupakan vokalis kumpulan Bunkface, Sam.

Siti Saleha dilihat hadir memberikan sokongan terhadap konsert Bunkface: 15 Years yang diadakan pada 30 Julai baru-baru ini dan akui rasa gembira melihat kumpulan punk rock popular itu kembali beraksi.

“15 tahun @bunkfaceband Congrats brother @sambunkface @ahmadfarhan87 @youkjaafar for always putting on the best shows.

Gembira melihat mereka kembali beraksi selepas 2 tahun. Can’t wait to rock on to more!”-Tulis Siti Saleha

A post shared by SITI SALEHA (@sallywho)

Tinjauan Murai MY di ruangan komen mendapati rata-rata netizen meluahkan rasa teruja apabila melihat adik dan abang ini bersama dalam sekeping foto, malah ada yang berpendapat mereka berdua serupa seperti saudara kembar.

“Pic rare ni 😍🔥 Bukan senang nak tengok kak Sally dan abangnya Sam dalam satu pic 😂.”

“Favourite betul lah Bunkface ni lagi-lagi lagu Situasi dan Revolusi.”

Sekadar info, kumpulan Bunkface ditubuhkan pada tahun 2006. Kumpulan tersebut dianggotai Sam, Paan, Youk termasuk drummer asal mereka iaitu Biak cukup popular dengan lagu-lagu hit seperti Situasi serta Revolusi.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“After All I’ve Done For You!” – Lakonan Penuh Emosi Ummi Nazeera Raih Pujian Ramai

Episod ke-27 drama Risik Pada Hati menjadi fenomena di Malaysia, apatah lagi babak Hayfa lakonan Ummi Nazeera ‘menghembur’ segala rasa hati yang terbuku kepada suaminya Adam. lakonan Alif Satar, sekali lagi berjaya memukau penonton setia drama tersebut.

Murai MY menjengah ke Instagram Ummi Nazeera, bintang utama drama popular ini memuatnaik klip video episod ke-27 yang penuh emosi dimana Adam akhirnya menceraikan isteri pertamanya Hayfa di hadapan Aisya lakonan Zara Zya.

Muatnaik yang dikongsikan itu disertakan sekali dengan coretan ringkas Ummi berkenaan episod tersebut di Instagram-nya.

“Maka jatuh lah talak.. Berpisah jua kita akhirnya Adam-Hayfa #risikpadahati” Coretnya

Muatnaik yang dikongsikan pelakon berbakat ini mendapat pujian ramai selebriti terkenal seperti Puan Sri Tiara Jacquelina, Aznil Nawawi, Lisa Surihani, Uyaina Arshad, Yana Samsudin, Daiyan Trisha, Radin Era, Mira Filzah dan juga Alif Satar.

“Pergh! Best actress of the decade!! U nailed it girl!!” – @aznilnawawihm

“Wow @umminazeera that was so TRUTHFUL, I really felt you. Well done to you adik. Bravo” – @tiarajacquelina

“That was so tough to watch Ummi… You were fantastic. Besar betul ujian masing-masing” – @lisasurihani

“Mainan jiwa korang gila woo” – @radin_era

“Sedihnya.. Terasa sangat.. Menuruk.. Love your passion.. Great job girl” – @yanasamsudin

Selain rakan rakan selebriti, ramai warganet yang telah menonton episod drama tersebut turut memuji lakonan Ummi dan puas hati melihat Hayfa akhirnya melepaskan segala rasa yang terpendam kepada Adam.

“Rasa puas tengok Hayfa lepaskan apa yang terpendam tu. Good job Hayfa @umminazeera”

“Emosi scene ni meletus-letus.. Hebat betul lakonan @umminazeera”

“Huaa “After all I’ve done for you”… Sedih” komen warganet

“Saya team Hayfa. Akhirnya Hayfa juga yang beralah mengalah demi kebahagiaan Aisya, Umar, Adam..”

“Best gila rasa puas tengok Hayfa cakap macam tu” komen mereka

A post shared by Ummi Nazeera (@umminazeera)

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Harga Inai Murah Dipersoal, Che Ta Hairan Dengan Netizen?

Pelakon dan usahawan, Rozita Che Wan atau lebih mesra dikenali sebagai Che Ta telah melancarkan produk inai sejak bulan awal bulan Jun lalu dan boleh dikatakan sambutannya agak menggalakkan.

Baru-baru ini Murai MY menjengah ke Instagram Che Ta di mana pelakon jelita berkongsi satu perkongsian di media sosialnya mengenai harga produk inai yang dijualnya.

Menurut apa yang dikongsikan Che Ta, terdapat segelintir pihak yang menyoal mengapa selebriti serba boleh ini tidak meletakkan harga yang mahal pada produk inai tersebut.

Che Ta menjelaskan dia tidak mahu meletakkan harga terlalu tinggi kerana mahu orang ramai gembira dapat memakai inai dengan harga mampu milik.

“Hampa ni dok tanya kami kenapa tak juai mahai sebab kami artis. Adoi.. Dah lah tu hampa. Okaylah kan 15 ringgit ja!! Hampa happy pakai, kami pun happy. Kang mahai-mahai tak dan nak nopap setiap bulan. Ke hampa nak kami naikkan jadi 29?” Coretnya

Melihat hantaran yang dikongsikan Che Ta, rata-rata ramai peminat selebriti ini memberi komen dengan mengatakan bahawa harga yang diletakkan pada produk inai keluarannya itu sangat mampu milik dan memohon agar tidak menaikkan harga.

“Wah janganlah tukar pergi 29 ringgit. Dah ok sangat 15 ringgit. Inai mampu milik”

“Harga berpatutan, saya dah pakai cantik sangat-sangat inai Che Ta” komen warganet

“Alhamdulillah harga yang sangat berbaloi. Best pakai inai Che Ta” komen mereka

“Jual murah salah.. Jual mahal lagi lah kena kecam.. Hmm. Yang pasti inai Che Ta memang terbaik”

“Boleh dah harga tu Che Ta. Jangan di bawa naik dah tau”

“Jangan naikkan harga Che Ta oi. Kami mampu beli hat 15 ringgit ni” komen mereka lagi

A post shared by Rozita Che Wan (@rozitachewan1)

Dah elok inai dijual pada mampu milik, nanti kalau letak harga tinggi lain ada pula yang persoal betul tak?


Rai Ulang Tahun Perkahwinan Ke-19, Aaron Aziz Titip Ucapan Menyentuh Hati Untuk Isteri

Pelakon, Datuk Aaron Aziz menitipkan satu ucapan istimewa untuk isteri tercinta Datin Diyana Halik menerusi Instagram hari ini.

Menjengah ke Instagram Aaron Aziz, bintang filem KL Gangster ini memuatnaik video gambar bersama isterinya sebagai tanda meraikan ulang tahun perkahwinan mereka yang ke-19.

Menerusi coretan yang ditulis Aaron, aktor berbakat besar ini meluahkan rasa syukur kerana dijodohkan dengan Diyana dan menyifatkan ratu hatinya itu seorang yang penyayang dan lemah lembut.

Malah menurut Aaron lagi, isterinya tidak pernah meninggikan suara dan mengeluarkan kata-kata kesat selama 19 tahun hidup berumah tangga.

“TabarakALLAH. Alhamdulillah segala puji bagi MU ya ALLAH jodoh kan saya hamba mu yang bersama @diyanahalik.

“Seorang isteri dan ibu yang sangat penyayang, lemah lembut dan tak pernah selama 19 tahun sebagai suami isteri dia tinggi suara atau keluar kata-kata kesat. Thank you Dar for loving me.” Coret beliau

Melihat muatnaik Aaron, ramai peminatnya menitipkan ucapan tahniah dan doa diruangan komen bagi meraikan sambutan ulang tahun perkahwinannya bersama Diyana.

“Selamat ulang tahun perkahwinan abang Aaron dan kak D. Semoga Allah rahmati perkahwinan anda sehingga Jannah @aarondwiaziz @diyanahalik”

“Selamat ulang tahun perkahwinan abang dan kak D @diyanahalik semoga bahagia ke akhir hayat dengan izin Allah. Amin ya Mujib”

“Selamat ulang tahun perkahwinan jiran saya, semoga bahagia hingga ke Firdausi” komen mereka

“Masha Allah ni baru isteri dari syurga kan. Selamat ulang tahun perkahwinan Aaron dan Diyana. Semoga bahagia hingga Jannah”

“Alhamdulillah… Moga menjadi isteri yang soleha” komen mereka lagi

A post shared by Aaron Aziz (@aarondwiaziz)

Tahniah Datuk Aaron Aziz dan Datin Diyana Halik, selamat menyambut ulang tahun perkahwinan ke-19 dari Murai MY semoga berbahagia sehingga Jannah-NYA.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Izara Aishah Digelar ‘Bodoh’ Bab Hukum Islam Oleh Netizen, Apa Kes?

Baru-baru ini tular satu video di TikTok yang menunjukkan seorang lelaki berang selepas pakaian yang digayakan oleh isterinya mendapat teguran daripada seorang individu yang dikatakan peniaga kedai buku di Negeri Sembilan Festival 2022 (NSFEST 2022) yang mendapat reaksi dari pelbagai pihak termasuklah Pelakon, Izara Aishah.

Menurut Izara, dia berpendapat tindakan suami wanita yang memarahi peniaga itu adalah disebabkan rasa marah kerana peniaga itu tidak menghormati isterinya, serta harus meminta wanita dari rakan peniaga yang menegur isterinya itu.

“Kalau ye nak tegur sangat sebetulnya minta yang wanita dari kenalan pakcik tegurkan. Si suami ni dah la mualaf. Dia marah pak cik direspect the wife, sebab itu dia tak dapat nak kawal kemarahan. Sian. Ada yang kata pakcik terima bisikan Allah untuk menegur gitu. Adui laa.”-Tulis Izara

Walaubagaiamanapun ciapan Izara di Twitter telah mencetuskan rasa marah seorang netizen yang berpendapat Izara seorang yang ‘bodoh’ bab hukum Islam.

“Boleh tahan bodoh gak Izara Aishah ni. Bab tegur reti nak guna hukum Islam, tak tutup aurat tak guna pula hukum Islam.Hehe.”-Tulis Netizen

Tidak berdiam diri, Izara kemudian kembali balas komen netizen itu dengan menyatakan bahawa tiada siapa yang memberitahu tidak boleh tegur dan akui jangan malu untuk menjadi bodoh kerana ia tidak kekal jika ada rasa mahu belajar.

“Takde sapa cakap tak boleh tegur. Tak tutup aurat tu satu dunia tau dan Dia pun telah dihina sekali dengan orang yang macam kau.

Teguran tak ramai tahu. Jadi pergi belajar. Jangan malu jadi bodoh. Bodoh tu tak kekal kalau ada rasa sentiasa nak belajar.”-Balas Izara


Kecoh! Video ‘Leak’ Tersebar, Netizen Dakwa Ada Yang ‘Busuk Hati’ Dengan Noh Salleh?

Sebelum ini, nama penyanyi popular, Noh Sllah menjadi perhatian setelah ditemubual berkaitan dengan khabar angin mengatakan hubungan dengan isterinya, Mizzz Nina, didakwa bergolak kerana isterinya telah pergi bercuti tanpa suami di sisi.

Terkini, timbul pula spekulasi apabila terdapat pihak yang mendakwa kononnya terdapat beberapa video seorang lelaki miripnya tersebar di media sosial.

Di laman Twitter, terdapat dakwaan video tersebut menunjukkan seorang lelaki mirip vokalis sebuah kumpulan terkenal telah melakukan aksi tidak senonoh bersama seorang wanita. Carian Murai My menerusi kata kunci ‘Noh Salleh’ di laman Twitter, rata-rata netizen sedang memperkatakan mengenai isu video tersebut.

Sementara itu, netizen memberikan pelbagai reaksi terhadap isu video yang dikatakan tersebar di media sosial itu, malah ada yang turut  meluahkan rasa simpati terhadap isteri Noh, Mizz Nina.

“Apapun yang terbaik je laa untuk dia dengan Mizz Nina. It’s their marriage. Boleh jadi juga video tu video lama tapi orang busuk hati pergi sebar ke. We never know kan.”

“Noh Hujan dalam video tu dengan lengluinke? Tapi dia ni taste memang chinese look pun. Dulu gf and skandal dia pun chinese look. Tu ada lagi amoi cantek. Tak terkejut laa. Tapi sian Mizz Nina lah.”

“Korang confirm ke video leaked tu Noh Hujan? Bukan Noh Salleh?.”

Walaubagaimanapun, sehingga kini Noh Salleh dilihat tidak memberikan sebarang respon terhadap isu yang sedang melanda dirinya itu.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


[REVIEW & GIVEAWAY] Pengabdi Setan 2: Communion, Dia Punya ‘Jump Scare’ Memang Setan!

Saya tidak pernah membayangkan sebuah rumah pangsa yang sarat dengan penghuni boleh menjadi lokasi paling seram. Begitu perasaan saya selepas dijemput mewakili Murai MY untuk menghadiri Malam Gala Filem Pengabdi Setan 2: Communion di Jakarta, Indonesia baru-baru ini. Beberapa media dari Malaysia turut sama menyaksikan filem arahan Joko Anwar ini yang mendapat sambutan luar biasa dari rakyat Indonesia. Apa-apa kami berterima kasih kepada GSC kerana menjemput Murai MY dan memberi layanan 5 bintang kepada media dan menyusun program kami dengan baik sekali.

Berbalik semula kepada review filem, Selepas menonton filem Pengabdi Setan 2: Communion, saya akan fobia dan trauma untuk ke mana-mana rumah pangsa di sekitar Kuala Lumpur.

Manakan tidak,  hanya dalam satu malam, macam-macam berlaku di rumah pangsa ini. Hujan lebat dan ribut, membuatkan penghuni terkandas di dalam rumah. Lebih menyeramkan terdapat roh-roh jahat yang menghantui rumah pangsa ini. Bagi kami, kepada yang tidak sempat menonton filem terdahulunya masih boleh ‘layan’ sekuel ini.  Nampaknya pengarah tidak ‘kedekut’ adegan dengan  ‘jump scared’. Tak cukup bernafas rasanya berada di dalam panggung.

Secara ringkas tentang jalan cerita filem, terdapat banyak perkara pelik berlaku di rumah pangsa itu yang menjadi jalan cerita utama dalam filem ini. Bermula dari suasana yang terlalu sunyi, walaupun penduduknya ramai, kemudahan lif mula rosak  berlakunya sesuatu perkara yang tak diingini. Suasana tegang itu kemudiannya diburukkan lagi dengan ribut besar yang mengelilingi rumah pangsa itu dengan banjir. Adakah mereka akan terselamat daripada situasi ini yang mengancam nyawa? Kena tengok sendiri. Apa-apa pun jom tengok reaksi penonton di Jakarta yang dikongsikan oleh Joko Anwar di Instagramnya.

A post shared by Joko Anwar (@jokoanwar)

Selain membuatkan penonton diselebungi ketakutan, apabila anda menonton Pengabdi Setan 2: Communion, anda mesti berhati-hati. Kerana, terdapat banyak adegan yang boleh membuatkan anda fobia. Bermula dari fobia pada air yang gelap,  fobia terhadap ruang terkurung dan banyak lagi. Keseluruhannya memang tak senang duduk menonton filem ini.

Secara keseluruhannya, filem seram ini amat disyorkan untuk ditonton. Tetapi, ingat untuk menontonnya bersama keluarga atau rakan-rakan. Kerana anda boleh berkongsi ketakutan anda dengan rakan di sebelah anda, jika adegan menakutkan itu muncul.

Untuk makluman, filem Pengabdi Setan 2: Communion  bakal hadir di pawagam Malaysia pada 11 Ogos 2022 ini.

Ingin menonton filem ini lebih awal di Malam Gala Pengabdi Setan 2: Communion pada 9 Ogos? Caranya cukup mudah! Hanya ikuti langkah dan jawab soalan berikut untuk melayakkan diri anda dipilih sebagai pemenang.


Video ‘Soft Porn’ Aliff Syukri Promosi Tudung, Pihak YADIM Tampil Beri Teguran!

Nama usahawan kontroversi, Datuk Seri Aliff Syukri telah mendapat kecaman yang dahsyat oleh netizen selepas memuatnaik video seolah-olah sedang ‘beronani’ di atas katil mencetuskan kemarahan netizen disebabkan tujuannya untuk mempromosikan perniagaan tudung miliknya, As Hijab.

Video usahawan kosmetik ini turut mendapat teguran oleh pihak Yayasan Dakwah Islamiah Malaysia (YADIM) yang mempersoalkan tujuan Aliff Syukri yang seolah melakukan ‘soft porn’ dengan bertujuan untuk memajukan perniagaan.

“Terdesak sangat? Jangan sampai kufur nikmat. Jauhi benda maksiat, Agar kita semua selamat.”-Tulis pihak YADIM

Dalam pada itu, agensi Islam ini turut menegur tujuan usahawan kosmetik ini bahawa selagi mana video itu ditonton oleh orang ramai, selagi itulah dosa tetap ditanggung.

“Iklan ‘soft porn’ tujuan nak majukan bisnes, beribu like, beratus orang share, tapi sedar tak sedar selagi mana orang tengok video itu, selagi itulah dosa berjalan. Allahuakbar..

“Nak cari rezeki, gunalah cara halal. Banyak lagi cara lain. Kenapa pilih nak guna cara yang membuka aib sendiri.

“Bagaimana pula hasil rezeki daripada konten maksiat macam tu. Beri makan kepada anak bini, beri kepada ibu bapa sendiri. Ingatlah kelak, semua akan disoal”-Tegur YADIM

Video yang dimuatnaik oleh Aliff Syukri juga turut mendapat teguran daripada ibunya yang juga pengasas kosmetik Sendayu Tinggi, Rozita Ibrahim yang berang dengan tindakan anak lelakinya itu.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Sesuatu Tentang Beliau Yang…” – Sharnaaz Ahmad Titip Doa Buat Amir Raja Lawak

Umum mengetahui pelawak dan pelakon, Amir Raja Lawak menjalankan perniagaan air minuman di jalanan yang dikenali sebagai Air Jagung Amirreka.

Amir turut mendapat pujian peminat yang mengatakan dia tidak mengeluh dalam menjalankan perniagaan jalanan yang mempunyai cabaran dan kesukaran yang tersendiri.

Perniagaan Amir Raja Lawak turut mendapat perhatian pelakon, Sharnaaz Ahmad menerusi Insta Stories yang berpendapat Amir adalah seorang individu yang sentiasa berusaha apabila dalam keadaan susah.

“Sesuatu tentang beliau yang tak ramai orang ada. Berusaha bila susah.”Tulis Sharnaaz

Tambahnya lagi, Sharnaaz turut menitipkan doa agar perniagaan Amir Raja Lawak agar sentiasa maju sehingga mampu menembusi pasaran yang lebih besar.

“Terus maju Amir. Kami doakan satu hari air jagung hang mampu masuk 7E dan kedai 24 jam..Aminn.”-Titip Sharnaaz


Dahulu Menari…Bael0n Kini Aktif Menyanyi, Tampil Dengan ‘Di Sini’

Merancakkan lagi karier nyanyiannya, penyanyi Bael0n tampil dengan sebuah lagu cukup peribadi dalam hidupnya berjudul ‘Di Sini’. Lagu ini tidak lain berkisar kenangan manis yang tersemat dalam hatinya sewaktu di zaman persekolahan.

Menurut Bael0n, dia belajar mengenai nilai persahabatan yang selamanya memberikan perasaan teristimewa dalam diri sejak di bangku sekolah. Bahkan, semangat untuk menjadi penyanyi serta penulis lagu sudah berkobar sejak dari sana lagi.

“Pada ketika itu, saya masih berada di sekolah menengah dan Najwa Latif, Ainan Tasneem berada di zaman kegemilangan mereka. Mereka menulis lagu sendiri dan memberi inspirasi kepada saya untuk tulis lagu sendiri juga.

“Kebetulan, saya sedang menjalani jalinan persahabatan yang sangat kukuh. Hubungan itu mencetus inspirasi untuk saya buat lagu ini sebagai satu luahan kata-kata buat rakan-rakan saya,” katanya.

Menerusi ‘Di Sini’, Bael0n mahu galakkan orang ramai supaya sentiasa bersyukur dan menghargai apa jua hubungan, baik persahabatan atau cinta. Katanya, sesiapa juga takkan pernah jangka bila seseorang itu akan pergi meninggalkan kita.

“Walau kecil mana pun sumbangan mereka, hargailah kerana setiap hal itu pasti mengajar kita sesuatu. Lagu ini sangat istimewa kerana mengimbau semula kenangan saya berada di zaman persekolahan. Ketika itu, saya dikelilingi ramai rakan-rakan yang begitu menyokong kuat.

“Meskipun secara keseluruhan, perjalanan sewaktu menempuh zaman persekolahan bukanlah indah sepenuhnya, tapi jalinan persahabatan itu benar-benar menggembirakan saya untuk dikenang,” katanya.

Penghasilan lagu ini juga sebenarnya lagu ini sudah dibuat sejak beberapa tahun lalu. Bael0n menulis sepenuhnya ‘Di Sini’ dengan bantuan seorang penerbit iaitu Bo. Menurutnya, dia ada misi dan visual tersendiri bagaimana hasil akhir lagu ini.

“Saya menggambarkan lagu ini seperti lagu-lagu pop dari era 1970-an dan 1980-an. Saya memang nak mood lagu sebegitu kerana ingin tonjolkan lagi vokal yang lebih baik berbanding lagu-lagu sebelum ini,” katanya.

Bael0n tidak menafikan penghasilan ‘Di Sini’ sebenarnya sangat-sangat mencabar kerana dilakukan sewaktu Perintah Kawalan Pergerakan (PKP). Prosesnya turut diduga apabila kebetulan Bo pula menjadi kontak rapat kepada individu dijangkiti Covid-19.

“Memang mencabar kerana sewaktu menyiapkannya, kita berada di fasa Perintah Kawalan Pergerakan (PKP) yang perlukan surat rasmi untuk keluar. Saya terpaksa merakam lagu ini tanpa kehadirannya secara bersemuka dan cuma guna FaceTime. Lagu ini pun belum siap sepenuhnya ketika rakaman itu,” katanya.

Bertitik tolak daripada menjadi penghibur di TikTok, kini nama Bael0n semakin meniti di bibir peminat muzik tempatan. Bahkan, dia berjaya membuktikan banyak sisi berbeza dalam bakat nyanyiannya sehingga kini.

Bael0n sudah melancarkan tiga lagu iaitu Cek Mek Molek dan Rindu yang diberi nafas baharu nyanyian asal Datuk M Daud Kilau dan Amelina, serta Ngamsoi pada tahun lalu. Dia juga turut ditampilkan dalam kempen It Starts on TikTok tidak lama dulu.

‘Di Sini’ boleh dinikmati menerusi semua platform penstriman muzik terpilih antaranya Apple Music, Deezer, JOOX, KKBox, Spotify, Youtube & Youtube Music.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


[REVIEW] Wiko T50 Menyajikan 6GB Sesuai Untuk Para Gamers!

Jenama telefon pintar Wiko sedang membuat kemunculan semula di pasaran Malaysia dengan model terbaru mereka, Wiko T50, yang telah dilancarkan pada 2 Ogos 2022.

Sebelum ini, jenama ini telah membuat kemunculan mereka yang pertama di Malaysia dengan model Wiko Highway Pure pada tahun 2018. Sejak daripada itu, jenama ini tidak dijual di pasaran sehingga kini.

Kami berpeluang merasai pengalaman menggunakan telefon pintar ini dengan warna iaitu Chrome Aqua Green. Warna lain yang tersedia adalah Midnight Black, juga menarik kerana terlihat lebih premium dan elegan. Ia juga terdapat rona warna Lively Pink tetapi warna ini tidak dijual di pasaran Malaysia.

Warna Chrome Aqua Green seolah-olah warna lautan yang menyuntik aura anggun bagi sesiapa yang memilikinya. Casing telefon lutsinar yang disediakan mampu untuk mengelakkan cap jari untuk melekat di belakang skrin telefon.

Antara aksesori lain yang datang bersama model telefon ini adalah plug charger, pin telefon, screen proctetor, dan buku mengandungi arahan menggunakannya. Skrin telefon ini juga luas dengan paparan skrin 6.6 inci yang juga mempunyai resolusi HD+ yang bagus. Jom saksikan video UNBOXING Wiko T50 di bawah;

Jika lihat pada video, anda akan dapat lihat pada sisi kanan terdapat butang laras kelantangan bunyi. Di bahagian atas pula terdapat bicu audio 3.5mm. Sementara itu di bahagian bawah terdapat port pengecasan USB-C, talam dwi-SIM nano dan kekisi untuk speaker mono. Sedikit aneh ialah tiada slot untuk kad mikro SD yang biasanya menjadi ciri biasa pada peranti dalam kelas permulaan di Malaysia.

Berbekalkan 6GB bersama kapasiti simpanan dalaman seluas 128GB, model telefon ini sangat sesuai bagi para ‘gamers’ yang mampu menghabiskan berjam-jam lamanya bermain permainan video.

Bateri telefon ini juga mampu untuk bertahan agak lama tanpa perlu dicas selalu. Dengan kabel cas 40W, telefon ini mampu dicas daripada 0% sehingga 65% dalam hanya masa 30 minit.

Telefon ini dijual dengan harga bermula daripada RM899 dan ianya akan dijual dengan lebih murah di jualan 8.8 Shopee yang akan datang. Jadi bagi yang berminat untuk memiliki telefon pintar yang anggun dan canggih menurut kami ini, bolehlah dapatkan segera di pasaran!

Untuk mengambil gambar, bahagian belakang tersedia tiga kamera yang menampilkan kamera utama 64MP, lensa sudut ultra lebar 8MP dan kamera makro 2MP. Untuk swafoto, punch-hole kecil di bahagian atas paparan menempatkan kamera hadapan 16MP. Secara keseluruhannya, saya boleh katakan kamera T50 Wiko melakukan tugasnya dengan memuaskan untuk pengguna biasa, tetapi jangan mengharapkan spesifikasi dan kualiti yang unggul.

Wiko T50 akan tersedia untuk pembelian dalam talian mulai 5 Ogos dan seterusnya dari kedai Shopee rasminya.


‘I Love You Nina’- Shila Amzah, Tokti & Fazura Antara Barisan Selebriti Beri Sokongan Buat Mizz Nina

Industri hiburan telah dikejutkan dengan satu khabar mengejutkan mengenai  pasangan selebriti Mizz Nina dan Noh Salleh yang mengesahkan sudah berpisah selepas 11 tahun hidup bersama.

Berita perpisahan itu dikongsi sendiri oleh Noh dan Mizz Nina menerusi hantaran di laman Instagram masing-masing yang membuat keputusan bersama untuk bersama.

“Saya dan Noh ada pengumuman penting untuk dilakukan.

Kami berdua telah bersetuju untuk berpisah. Jangan risau, kami masih kawan dan kami berharap yang terbaik untuk satu sama lain.”-Tulis Mizz Nina

Di ruangan komen hantaran Mizz Nina, barisan selebriti seperti penyanyi terkenal, Datuk Seri Siti Nurhaliza, Shila Amzah, Fazura, Ummi Nazeera dan ramai lagi memberikan sokongan dan menitipkan doa agar Mizz Nina terus kuat hadapi ujian.

“I love you nina ❤ hugss @officialmizznina.”-Shila Amzah

“Moga Allah SWT permudahkan segalanya buat anda dan anak lelaki anda.”-Fazura

“With difficulty double eases. Sending u lots of love.”-Ummi Nazeera

“Doa buat anda berdua, dan bayi juga. Semoga diberi kekuatan untuk mengharungi apa jua perkara, Allah SWT lebih mengetahui.”-Vivy Yusof

Dipetik dari laporan Harian Metro, pasangan selebriti Mizz Nina dan Noh Salleh bercerai talak satu di Mahkamah Rendah Syariah Daerah Gombak Timur, semalam.

Noh Salleh dan Mizz Nina mendirikan rumah tangga pada 2 Julai 2011. Pasangan ini juga mempunyai seorang anak angkat iaitu Musa yang diumumkan di media sosial pada sekitar April lalu.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Pelakon Ako Mustapha Sakit? Afdlin Shauki Mohon Orang Ramai Titipkan Doa

Pelakon dan pengarah terkenal tanah air, Datuk Afdlin Shauki memuatnaik perkongsian berita di akaun Instagram beliau semalam tentang keadaan rakannya yang juga merupakan seorang pelakon.

Menjengah di Instagram Afdlin, pengarah terkenal ini memuatnaik dua gambar bersama coretan ringkas di media sosial beliau. Berdasarkan entri yang ditulis Afdlin, beliau bermohon agar orang ramai dapat menitipkan doa buat rakan iaitu pelakon Ako Mustapha agar kembali pulih seperti sedia kala.

“Assalamualaikum warrahmatullah hiwabarakatuh semua, tolong doakan kesembuhan bagi sahabat saya Ako Mustapha. Semoga di permudahkan segala urusannya.” Coret beliau

Berdasarkan dua gambar yang dikongsikan Afdlin, keadaan tubuh Ako Mustapha kelihatan semakin kurus sehingga urat dan tulang dibahagian tangan dapat dilihat timbul dengan jelas.

Menjengah pula di Instagram Ako Mustapha, Murai MY mendapati isteri kepada pelakon ini iaitu Kartina Shuib memaklumkan keadaan suaminya itu menerusi media sosial aktor tersebut.

Menurut Kartina, suaminya terpaksa dikejarkan ke unit kecemasan di Hospital Kuala Lumpur dan memohon agar orang ramai dapat menitipkan doa buat suaminya.

“Assalamualaikum.. Tolong doakan untuk suami saya Ako Mustapha.. Sekarang dia berada di bilik kecemasan HKL.

Semoga dengan doa-doa kalian mempermudahkan segala urusan kami sekeluarga dan diberikan kesembuhan buat suami saya. Aamin ya rabbal alamin.” Tulisnya

Sekadar info, Ako Mustapha atau nama sebenarnya Muhaizad Ahmad Mustapha menghidap penyakit kencing manis pada tahun lalu sehingga menyebabkan pelakon ini susut berat badan sehingga 20 kilogram.

Murai MY mendoakan agar Ako Mustapha segera pulih dan kembali sihat seperti sedia kala.


Anggap Dah Jadi Trend Artis, Diva AA ‘Simpati’ Dengan Perpisahan Noh Salleh & Mizz Nina?

Berita mengejutkan mengenai perpisahan pasangan selebriti Mizz Nina dan Noh Salleh telah menimbulkan reaksi dari pelbagai pihak termasuklah pengacara dan pelakon sensasi, Azwan Haji Ali atau lebih dikenali sebagai Diva AA yang turut bersuara terhadap berita itu.

Menerusi laman Twitter,  Diva AA dilihat memuatnaik keratan artikel mengenai Noh dan Mizz Nina turut meluahkan rasa simpati terhadap perpisahan pasangan yang sudah 11 tahun bersama.

“KESIANNN! TREND RETISSS! WHOS NEXT? GTHH PUIII.”-ciapan Diva AA

Dipetik dari laporan Harian Metro, Mizz Nina dan Noh Salleh telah  bercerai talak satu di Mahkamah Rendah Syariah Daerah Gombak Timur, semalam.

Mizz Nina dan Noh Salleh mendirikan rumah tangga pada 2 Julai 2011. Pasangan ini juga mempunyai seorang anak angkat iaitu Musa.


Raja Ilya Akui Pernah Anggap Memiliki Cahaya Mata Akan Menyusahkan Hidup

Pelakon, Raja Ilya membuat satu perkongsian di Instagram mengenai tanggapannya terhadap memiliki cahaya mata ketika masih bujang.

Menerusi hantaran di Instagram, Raja Ilya menyatakan bahawa ketika masih bujang, dia sentiasa beranggapan mempunyai anak itu adalah menyusahkan dan akan memeningkan kepala apabila bayi menangis dan menganggu waktu tidur.

“Bila bujang selalu fikir ada anak ni menyusahkan , susah kan hidup sendiri, susah kan badan nak mengandung, nak kena jaga figure, nanti anak buat hal bikin sakit kepala.

Bila diorang bayi suka menangis tak tentu pasal dan kacau tidur and so on.”-Tulis Raja Ilya

Walaubagaimanapun, Raja Ilya mengakui kesemua tanggapan tersebut salah apabila sudah mempunyai anak kerana dirinya sentiasa merasakan ianya baik-baik sahaja walaupun terpaksa berjaga lewat malam dan berlaku perubahan pada bentuk tubuh badannya selepas bersalin.

“Tapi bila dah ada anak baru rasa semua tu salah. How joyful they are. Walaupun 10 kali bangun tengah malam, badan letih, perut boroi, rutin hidup tak sama dah tapi sesuatu tentang mempunyai anak. Semua rasa macam ‘it’s okay, i’m fine”-Kongsi Raja Ilya

Dalam pada itu, pelakon filem Appalam turut menitipkan rasa syukur dengan kehadiran bayi perempuan, Talita Love Garret yang telah memberikan sinar dan dan kegembiraan dalam kehidupannya dan suami.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


‘Semoga Bertemu Jodoh Berdua’ – Netizen Doakan Zul Ariffin & Ruhainies Bersama?

Salah satu video muatnaik di Instagram milik Ruhainies, mencuri perhatian dan menjadi sorotan ramai warganet di media sosial pelakon jelita ini.

Dalam video yang dimuatnaik Ruhainies, pelakon ini menghadiri majlis Ralph’s Club, Ralph Lauren yang diadakan di ibu kota. Ramai selebriti terkenal tanah air turut menghadiri majlis tersebut antaranya Bella Astillah, Emma Maembong dan Zul Ariffin.

Apa yang menarik perhatian dan tumpuan mata warganet adalah, kemesraan yang ditunjukkan Zul Ariffin dan Ruhainies di dalam video yang dikongsikan di media sosial aktres jelita ini.

Murai MY menjengah ke ruangan komen muatnaik yang dikongsikan, rata-rata ramai yang memberi komen bahawa kedua-dua selebriti ini kelihatan sangat sepadan serta mendoakan agar mereka berdua bertemu jodoh bersama.

“Sweet couple.. Semoga bertemu jodoh berdua.. Saya doakan..”

“Korang dah kahwin kan. Eee aura sweet tu macam bukan biasa biasa”

“Sweet nya Anis dengan Zul, ada sesuatu lah dia orang”

“Doa lah hari-hari moga mereka berdua ada jodoh, suka tengok”

“Suka sangat kalau Ruhainies dengan Zul Ariffin disatukan sebab secocok dan sepadan”

“Sesuai sangat Anis dengan Zul, seorang cantik seorang lagi handsome, sama-sama padan. Suka tengok”

“Sweet lah Ruhainies dengan Zul Ariffin. Moga cepat kahwin” komen mereka lagi

Terdahulu, hubungan antara Zul Ariffin dan Ruhainies pernah menjadi bualan hangat orang ramai kerana terlalu akrab dan mesra namun masing-masing menjelaskan hubungan yang terjalin adalah sekadar rakan biasa dalam industri.

Apa pun Murai MY mendoakan yang terbaik untuk mereka berdua.


Pengikut Di IG Luah Rasa Berang Lihat Dia Terpaksa Ke Mahkamah Setiap Hari, Ini Jawapan Emilia Hanafi!

Sehingga kini, kes melibatkan bekas isteri ahli perniagaan Datuk SM Faisal SM Nasimuddin iaitu Emilia Hanafi masih menjadi bualan ramai selepas dia pernah dijatuhi hukuman penjara selama tujuh hari atas kesalahan mengubah tarikh lawatan anak-anaknya.

Menerusi DM di Instagram yang dimuatnaik di Insta Stories, Emilia mendapat DM daripada salah seorang pengikutnya yang meluahkan rasa geram dengan keadaan Emilia yang terpaksa pergi ke mahkamah setiap hari untuk menegakkan keadilan.

“Omg orang lain setiap hari pergi kerja ke pejabat. You ni dah macam pergi mahkamah tu macam pergi kerja ke apa tiap-tiap hari kena pergi. Saya sangat geram dengan keadaan itu.”-Tulis pengikut di Instagram

Emilia kemudian menjawab DM pengikutnya itu dengan mengatakan bahawa ia sudah menjadi rutinnya sejak 7 tahun yang lalu dan masih berlarutan sehingga kini.

“Ini rutin saya sejak 7 tahun lalu. Masih berterusan. Am mostly defendant. Sudah 7 tahun naik turun mahkamah.”-Jawab Emilia

Sekadar info, Emilia Hanafi dan Faisal mendirikan rumah tangga pada tahun 2022 dan dikurniakan tiga cahaya mata. Namun, pasangan ini telah bercerai pada Mac 2016.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


‘Macam Kajol’- Netizen Puji Wajah Anak Perempuan Eira Syazira & Azad Jasmin

Siapa yang tidak kenal dengan pasangan selebriti Eira Syazira dan Azad Jasmin, rumahtangga yang dibina kekal utuh dan bahagia apatah lagi diserikan dengan kehadiran cahaya mata perempuan yang sangat cantik dan comel belaka.

Menjengah ke Instagram Eira dan Azad, pasangan merpati sejoli ini memuatnaik video percutian bersama keluarga. Di dalam video tersebut memaparkan rakaman saat bahagia Azad bersama anak perempuannya keduanya Ameisya Leann Rose.

Video yang dirakam Eira, membuatkan ibu kepada tiga cahaya mata ini meluahkan rasa bangga melihat jalinan kasih sayang antara suami dan anak perempuan mereka.

“Saat yang membanggakan itu. Kasih sayang antara ayah dan anak perempuan tiada batasnya. @azadsyaziraroses” Coret Eira

Melihat muatnaik yang dikongsikan Eira dan Azad di Instagram mereka, ramai yang memuji kecantikan semulajadi puteri kedua pasangan selebriti ini.

Rata-rata ramai yang memberi komen wajah Ameisya kelihatan seperti pelakon bollywood jelita iaitu Kajol, dan ada juga yang menyatakan wajah anak kedua pasangan ini saling tak tumpah seperti wajah Azad.

“Selamat pagi pak Azad, bawa Kajol kecil. Cantik anak pak Azad”

“Cantiknya anak bollywood. Bapa macam Akshay Kumar.. Anak macam Kajol”

“Ya Allah Ameesha cantiknya.. Auntie dari Singapura sukalah tengok muka Ameesha macam Kajol..” komen mereka lagi

Untuk rekod, Azad Jasmin dan Eira Syazira mendirikan rumahtangga pada 16 September 2011 dan dikurniakan tiga cahaya mata perempuan iaitu Amarra Sofea Rose, Ameisya Leann Rose dan Areisya Suri Rose.


Iman Troye Jadi Duta Pertama Telefon Pintar vivo Siri Y

vivo Malaysia berganding bahu dengan penyanyi Iman Troye untuk mengeluarkan lebih banyak detik menyeronokkan melalui siri vivo Y35. Iman Troye adalah yang pertama duta siri That’s Y vivo.
Dengan personaliti Iman Troye yang muda dan dinamik, vivo percaya bahawa dia boleh mempersonifikasikan misi That’s Y vivo, yang dicipta untuk menguatkan detik yang berwarna-warni dan menyeronokkan dalam kehidupan seharian pengguna, dan menggalakkan pengguna untuk merasai ‘Joy of Humanity’ vivo.

Sebagai sebahagian daripada kerjasama itu, Iman akan menyanyikan lagu tema yang disusun khas untuk siri vivo That’s Y.

Bersedia untuk diperkenalkan pada 11 Ogos, tambahan terbaru dalam siri That’s Y memaparkan reka bentuk luaran yang bergaya yang terdapat dalam dua pilihan warna iaitu Dawn Gold dan Agate Black.

Artis berusia 19 tahun itu pernah mengharumkan nama Malaysia di mata dunia setelah terpilih sebagai rakyat Malaysia dalam kempen pemerkasaan dan dipaparkan di papan iklan digital New York Times Square . Hari ini, singlenya yang hits ‘Teman’ kekal sebagai salah satu lagu terhangat dan telah mendapat kejayaan lebih 50 juta tontonan di YouTube. Untuk meraikan momen unik ini, vivo Malaysia akan menjalankan cabaran tarian TikTok bersama Iman Troye.

Menari lagu tema siri That’s Y dan para peserta mungkin membawa pulang hadiah yang menakjubkan. Untuk butiran lanjut tentang siri vivo Y35 dan kerjasama dengan Iman Troye, nantikan vivo
Laman Facebook rasmi Malaysia.


Lah Ahmad Kembali Memegang Watak Utama Dalam Drama “Mahligai Belum Terbakar”

Memiliki suara yang lunak merdu dan sentiasa berjaya membuatkan sesiapa yang mendengar nyanyiannya pasti akan terpukau. Lah Ahmad yang dikenali pada awal pembabitannya dalam industri muzik pernah bersama kumpulan V.E yang sangat popular sekitar awal tahun 2000.

Selain itu dirinya pernah menganggotai kumpulan nasyid Al-Mawlid dan aktif menyanyikan lagu berunsur dakwah juga pernah melahirkan beberapa buah album.

Namun percubaannya terjun dalam bidang lakonan juga diterima ramai peminatnya. Nampak tidak kekok dan kaku sebaliknya berjaya membawakan watak diberikan pengarah dengan jayanya.

Terbaharu Lah Ahmad muncul sebagai watak utama dalam telemovie kekeluargaan bertajuk “Mahligai Belum Terbakar” disiarkan Radio Televisyen Malaysia (RTM) mengisi slot Drama On 2 yang bakal menemui penonton setia saluran TV2 pada 9 Ogos ini, pukul 9.00 malam di TV2.

Bergandingan dengan pelakon Fatimah Az Zahra Ahmad, Syed Ali, Zalfa Zain dan Zul Helmi, Lah Ahmad menghidupkan watak pemuda bernama Fahimi yang berdepan konflik dalam hidupnya.

Fahimi diuji dengan pergolakan dalam diri seorang lelaki bila mahligai yang dibina dan diharapkan bahagia hingga ke akhir usia gagal dipertengahan jalan.

Bagi mereka yang tidak sempat untuk menonton di TV, anda berpeluang menontonnya menerusi portal online, RTM Klik (rtmklik.rtm.gov.my) dan rtm mobile. Muat turun aplikasinya di Google Play dan App Store.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Kumpulan Rap Unggul Malaysia ForceParkBois Hasilkan “PSP”

ForceParkBois merupakan sebuah krew rap yang dianggotai 11 artis muda berbakat luar biasa. Mereka dikenali kerana berpewatakan berani dan yakin yang membuatkan mereka lain dari kumpulan rap di luar sana.

Berasal dari Johor Bahru, kumpulan rap ForceParkBois muncul dengan single terbaharu berjudul “PSP”.

“PSP” merupakan single ketiga dan sebahagian daripada asiatic.wav Vol.2, sebuah EP dengan 5 buah lagu yang akan telah dilancarkan melalui Asiatic Records / Warner Music Asia pada 29 Julai 2022 yang lalu.

“PSP” yang bermaksud “Parti Sampai Pagi” adalah sebuah lagu wajib bagi mereka yang tercari-cari muzik untuk berparti sehingga terbitnya mentari.

Trek ini dihasilkan sepenuhnya pada satu malam setelah habis berparti, FUEGONEP, seorang produser muzik yang telah menemukan rentaknya (beat) kemudian berkongsi dengan NSH yang lantas melontarkannya secara freestyle dengan seorang lagi ahli kumpulan, HanPanas.

Kemudian, mereka sedari ada yang istimewa pada trek tersebut, lalu mengajak ahli lain untuk turut serta menyempurnakan.

Terdahulu, ForceParkBois telah pun melancarkan 5 buah trek sebelum single “PSP” dihasilkan bersama Warner Music Malaysia dan telah distrim sebanyak 2 juta kali sejak diperkenalkan.

Pada penghujung tahun lepas, single “Lotus” ciptaan ForceParkBois yang merupakan trek paling banyak penstrimannya turut memperoleh jumlah tontonan sebanyak 20 juta di laman YouTube sejak pelancarannya.

“PSP” kini tersedia di semua DSP dan servis penstriman.


Diinspirasikan Dari Karya Datuk M.Nasir! THE SIL & Zella Rakam Lagu Kedua ‘‘Aku Isabella’’

‘’Aku Isabella’’ ciptaan Ell Rock dan Raja Faizal menjadi pilihan kedua band THE SIL selepas melancarkan single pertama mereka di Malaysia berjudul ‘’Yang Enak’’.

Ahli band THE SIL semuanya berasal dari Jakarta, Indonesia kecuali Ell Rock (vokalis & pemain gitar utama) merupakan anak jati kelahiran Kuching, Sarawak.

Mereka dikatakan sedang membina nama di negara seberang dan untuk lagu kedua baru ini mereka bergandingan dengan penyanyi baru – Zella.

Lagu ini dihasilkan bersama oleh Raja Faizal & Ell Rock yang juga merupakan penerbit utama produksi lagu ini. Raja Faizal sememangnya bernaung di bawah Luncai Emas dalam penjagaan hakcipta karyanya.

Beliau sebelum ini pernah menciptakan lagu untuk artis ternama seperti Handy Black (Setia Cinta) , New Boyz (Sahabatku), dan juga lagu raya untuk para DJ Suria FM seperti Halim Othman, Linda Onn dan DJ Lin (Suria Di Pagi Raya & Sebulan Berhari Raya).

Menurut penulis lirik Ell Rock, lagu ini juga dikatakan diinspirasikan dari karya – karya Datuk M.Nasir. Malah jelas Raja Faizal dan Ell Rock, mereka mentafsirkan lagu ini adalah jawapan watak Isabella yang pernah dinyanyikan oleh kumpulan Search.

Semoga lagu ‘AKU ISABELLA’ ini dapat memberi satu warna dan nafas yang baru dalam memenuhi katalog lagu-lagu di Malaysia dan seterusnya mampu memberi impak dalam mengeratkan silaturahim antara Malaysia dan Indonesia sebagai negara serumpun atas platform Industri Seni Muzik serantau.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Muncul Setelah 5 Tahun Menghilang, Girls’ Generation Kembali Dengan Album Terbaru Buat Peminat Teruja

‘Queens of K-pop’ membuat kemunculan semula yang sangat dinanti-nantikan oleh peminat dengan mengeluarkan album FOREVER 1 melalui SM Entertainment.

Setelah hampir 5 tahun mendiamkan diri, kumpulan ini kembali dengan kemunculan semula mereka dengan album sempena ulang tahun ke-15, ‘FOREVER 1′.

Sebelum FOREVER 1 dikeluarkan, Girls’ Generation mengadakan acara ‘countdown’ secara dalam talian dengan berkongsikan kepada peminat mengenai perkembangan terbaru mereka.

Melihat di Twitter, tajuk lagu dan nama kumpulan ini mejadi ‘trending’ platform tersebut. Kelihatan ramai netizen yang teruja dengan kemunculan kumpulan ini.

Kelihatan hampir satu dunia yang berkongsikan mengenai kemunculan semula kumpulan tersebut.

Belum mencukupi 24 jam, peminat mula menganalisa muzik video yang dikeluarkan oleh SM Entertainment tersebut.

Ada yang menyatakan pihak SM Entertainment seolah-olah menceritakan kembali kepada peminat aktiviti yang dilakukan oleh ahli kumpulan ini semasa ketiadaan mereka selama 5 tahun dalam industri muzik K-pop.

Untuk peminat Girls’ Generation, anda boleh menonton muzik video ini di platform You Tube, atau mana-mana platform digital yang lain.


‘Anak-anak Kami Akan Menjadi British’ – Kerakyatan Bakal Anak Dr Amalina Mengikut Undang-undang

Berita gembira mengenai kehamilan Dr. Amalina menjadi keterujaan rakyat Malaysia. Ramai peminat yang ingin mengetahui perkembangan kehamilannya.

Semua sedia maklum, Dr. Amalina merupakan seorang yang tidak pernah kedekut untuk berkongsikan ilmu dan pengalaman yang dilaluinya kepada peminat.

Dia dilihat seringkali membuka sesi ‘Q & A’ buat peminat untuk bertanyakan mengenai dirinya, bertanyakan pandangan dan berkongsikan pendapat.

Terbaru, Dr. Amalina membuka sesi ‘Q & A’ kepada peminat dan melihat kepada Instagram story miliknya, banyak soalan yang ditanyakan lebih kepada perkongsian berkenaan kehamilannya.

Pelbagai tips, idea dan perkongsian ilmiah yang dikongsikan oleh Dr Amalina untuk dijadikan panduan buat netizen.

Dalam banyak-banyak soalan yang ditanya, terdapat satu soalan dari peminat yang bertanyakan mengenai status kerakyatan bakal anaknya nanti.

Apakah kewarganegaraan yang akan dipegang oleh anak anda, kewarganegaraan British atau dwi kewarganegaraan

Di Instagram storynya, Dr. Amalina memaklumkan bahawa bakal anak-anaknya akan memegang kewarganegaraan British.

Bukan itu sahaja, Dr.Amalina juga berkongsikan kepada peminat bahawa semasa tempoh berpantang, ibunya akan ke London untuk membantunya semasa tempoh berpantang.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Buang Masa Dan Air Mata Je Untuk Artis Yang Insaf Sekejap” – Ini Jawapan Elyana Bila Dikatakan Sudah Mula Lupa Diri

Umum mengetahui penyanyi dan pelakon Elyana sudah bebas daripada penyakit kanser limfoma yang dideritai sejak 11 tahun lalu.

Sungguhpun begitu, menerusi perkongsian di Instagramnya sebelum ini, Elyana mengakui bahawa dia masih lagimenjalani rawatan kemoterapi walaupun sudah pulih daripada penyakit berkenaan.

Sebelum ini, Elyana menerusi akaun TikToknya, Elyanaemrizal, ada berkongsikan kepada peminat mengenai aktiviti hariannya.

Dalam video tersebut, kelihatan Elyana dan dua lagi rakannya sedang menari sambil mempromosikan produk yang dijual oleh mereka.

Jumpa budak giler cantek sekali… chantekkk kewwww…

Melihat diruangan komen, pelbagai reaksi yang telah diberikan oleh netizen terhadap video yang dimuat naik oleh Elyana itu. Kelihatan ada sesetengah netizen yang mula terkejut dengan perubahan Elyana.

Malah ada juga yang terkejut melihat cara Elyana membalas komen netizen dan ada yang memberikan nasihat kepada Elyana dengan menyatakan tidak salah untuk gembira, tetapi sepatutnya Elyana lebih berpada-pada.

…buang masa dan buang air mata je untuk artis-artis yang insaf sekejap je…

Sebelum ini punya la sedih menangis sebab sakit, bila dah sihat macam ini pula. Bukan tidak boleh gembirakan diri, tapi berpada ya.

Terkejut tengok cara dia balas komen orang…

Dalam komen yang lain, ada segelintir peminat Elyana yang memaklumkan bahaya apa yang ditunjukkan oleh Elyana adalah dirinya sendiri yang mana merupakan seorang yang ‘gila-gila’.

Elyana juga bersetuju dengan apa yang dinyatakan oleh peminatnya mengenai perangai sebenar dirinya tersebut.

Terbaru Elyana memuat naik status di Instagram storynya menyatakan bahawa dia tidak pernah lupa diri dan menjadi dirinya sekarang bukanlah semudah yang disangkakan.


Putus Dengan Pete Davidson, Kim Kardashian Kembali Bersama Kanye West?

Selepas kira-kira 9 bulan bercinta, Pete Davidson dan Kim Kardashian dikabarkan sudah berpisah. Berita perpisahan mereka berdua ini kini menjadi topik utama dalam perbualan di Amerika Syarikat.

Beirta yang diterbitkan oleh E! menyatakan bahawa kedua pasangan ini memutuskan untuk berkawan sahaja sepanjang percintaan 9 bulan mereka.

Sebabnya, berlaku perdebatan antara keduanya dan dinyatakan hubungan jarak jauh dan kesibukan masing-masing menjadi penyokong kuat punca Pete Davidson dan Kim Kardashian berpisah.

Pete yang berdarah Australia itu sekarang ini sedang mengadakan projek di negara asalnya. Sementara itu, Kim Kardashian pula sibuk dengan aktivitinya di Amerika Syarikat bersama anak-anaknya.

Menurut Intepseleb, Pete Davidson dikenali sebagai seorang yang kuat tenaga atau Bick Dick Energy (BDE) yang bermaksud seseorang itu mempunyai keyakinan diri sehingga ramai wanita Hollywood yang begitu terikat dengannya, seperti Ariana Grande, Kaia Gerber, Phoebe Dynevor, dan lain-lain.

Selepas dilaporkan berpisah dengan Pete, sehari sebelum Kim Kardashian memuat naik potret bersama anak perempuannya yang comel, North dan Chicago, dia ada memakai cermin mata rekaan Yeezy, jenama milik bekas suaminya, Kanye West.

Nampaknya hubungan dingin Kim Kardashian dan Kanye West semakin lebur dan di dalam ruangan komen Instagram milik Kim, ramai yang berharap mereka berdua akan kembali bersama.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Tunjuk Keadaan Kaki, Diva AA Telah Terkena Sihir?

Pengacara sensasi, Azwan Ali atau lebih dikenali sebagai Diva AA membuat perkongsian mengenai keadaan tapak kakinya yang didakwa telah terkena buatan orang.

Diva AA menunjukkan keadaan kaki kanannya itu menerusi entri di akaun Instagram miliknya.

“TQ 4 all doa. Tapak kaki kanan yang disihir #TypicalNASTY. Artis wanita ex janda mereputt. Dah banyak sembuh! #noworries.”-Tulis Diva AA

Tinjauan Murai MY di ruangan komen mendapati rata-rata peminat dan rakan selebriti seperti Ropie Cecupak, dan Iesya Toh menitipkan doa buat Diva AA agar diberikan kesembuhan dengan cepat.

“Kami doakan semoga cepat sembuh dan segala urusan dipermudahkan. Aaminn.”-Ropie Cecupak

“Allahu..Cepat sembuh Diva AA.”-Iesya Toh

“Semoga dipermudahkan segala urusan dan diberikan kesihatan yang baik InsyaAllah.”

“Assalamalaikum @divaaavazztersohor1 shafakallah and May Allah grant you syifa..Stay vass.”

Sama-sama doakan agar Diva AA diberikan kesembuhan dengan cepat dan dipermudahkan segala urusan.


Aishah Terpaksa Naik Turun Mahkamah, Penaja GV4 Tak Kota Janji?

Juara Gegar Vaganza Musim ke-4, Datuk Wan Aishah Wan Ariffin meluahkan rasa kecewa terhadap penaja yang menaja menawarkan hadiah sebidang tanah lot banglo kepada beliau.

Umum sedia maklum sebagai johan Aishah membawa pulang wang tunai RM100,000 dari tajaan Astro dan Qu Puteh, sebidang tanah lot banglo sumbangan dari syarikat Bina Megah Empire dan juga pakej percutian ke Eropah Timur tajaan dari selamatbercuti.com.

Namun setelah empat tahun lebih menanti hadiah sebidang tanah yang dijanjikan dari penaja, juara GV4 ini tidak menerima sebarang makluman tentang hadiah yang dijanjikan tersebut.

Murai MY menjengah ke Instagram Aishah, penyanyi ini mendedahkan beliau terpaksa pergi ke mahkamah berkenaan kes tuntutan hadiah tanah yang dijanjikan oleh pihak penaja.

“Beberapa hari akan datang sepatutnya saya boleh berehat seketika, tetapi malangnya bermula pagi esok saya terpaksa ke mahkamah untuk kes tuntutan hadiah tanah GV4.” Coret beliau

Susulan isu tuntutan hadiah tanah yang tidak selesai sejak program realiti musim ke-4 itu tamat pada tahun 2017, Aishah meluahkan rasa hampa terhadap pihak penaja kerana tidak mengotakan janji setelah beberapa tahun menanti.

“Kenapalah menyusahkan orang, masa dan kos. Kalau dah berjanji untuk beri hadiah, tunaikanlah saja. Kalau tak, elok jangan mimpi nak jadi penaja.

Beberapa tahun dah menunggu, tetapi hingga sampai naik mahkamah juga. Doakan yang terbaik. Saya hanya menuntut hak saya yang telah dijanjikan. Jangan buat begini kepada anak seni.” Coret beliau lagi

Muatnaik yang dikongsikan Aishah mendapat perhatian peminat beliau, rata-rata mereka mendoakan agar urusan pelatun lagu ‘Janji Manis Mu’ ini dipermudahkan dan berjaya menuntut haknya.

“Allahuakbar.. Tak selesai lagi rupanya”

“Jangan risau Datuk siapa yang betul pasti akan mendapat hak mereka, bak kata pepatah berani kerana benar” komen mereka

“Semoga awak akan dapat apa yang awak tuntut. Doa saya mengiringi langkah awak”

“Syabas kak Aishah. Semoga urusan dipermudahkan”

“Moga akak dapat hak akak secepat mungkin dan urusan dipermudahkan. Amin” doa warganet

Murai MY mendoakan agar urusan Datuk Wan Aishah Wan Ariffin berjalan dengan lancar.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Dia Kerja Dari Pagi Ke Pagi Esoknya” – Rupanya Ini Sebab Anna Jobling Dipilih Tya Arifin

Selebriti popular yang juga usahawan berjaya, Tya Arifin telah memilih pelakon Anna Jobling selaku duta produk jamunya, Mutyara.

Menurut Tya, Anna adalah simbol wanita yang melakukan banyak aktiviti harian.

Katanya juga, pemilihan pelakon drama Melur Untuk Firdaus itu tepat selain mewakili wanita bekerjaya.

“Sekarang ini saya nampak Anna seperti saya sewaktu di Indonesia dulu. Dia bekerja dari pagi hingga ke pagi esoknya dan memerlukan banyak tenaga. Sebab itulah saya pilih dia dan Anna akan mewakilkan seorang wanita yang bekerjaya dalam masa sama dia memerlukan tenaga. Kerana kalau Anna atau orang lain di luar sana itu tak ada tenaga, mereka tak akan boleh sampaikan dengan baik apa saja kerja yang dibuat.

“Anna adalah wanita dan figura tepat untuk menjadi duta baru Mutyara kerana dia mencerminkan seorang wanita yang mempunyai banyak aktiviti dan memerlukan ‘energy booster’ atau tenaga tambahan harian iaitu jamu Mutyar,” katanya.

Dalam pada itu, Tya yang juga isteri kepada usahawan terkenal Asyraf Khalid menyifatkan Anna seorang yang mudah bekerjasama.

“Anna juga wanita yang akan melebarkan khasiat jamu ini dan membuktikan bahawa ia tidak pahit. Untuk wanita di luar sana yang mungkin takut nak minum jamu, Anna sudah buktikan yang ia tidak pahit. Jadi orang akan lebih percaya jamu ini tak pahit seperti yang orang dakwa sebelum ini.

“Anna juga wanita yang bekerja keras dan senang nak bekerjasama. Itu antara sebab saya pilih Anna. Diharapkan juga dengan pelantikan Anna yang sekian lama kita tak ada duta, kami harap boleh melebarkan lagi kesan pengambilan jamu ini. Kita ingin membantu wanita yang lemah, letih dan lesu supaya mereka boleh dapatkan tenaga tambahan,” katanya.

Sementara itu, Anna, 22, atau nama sebenarnya Anna Ellisa Gustin Jobling Abdul Rahman berbagga menjadi sebahagian keluarga baru jamu Mutyara.

“Selama lima tahun jamu Mutyara sudah membantu wanita mendapatkan tenaga lebih setiap hari dan juga membantu dari segi dalaman.

“Dengan formulasi baru jamu ini, sudah pasti akan memberikan lebih banyak khasiat kepada kita. la bebas gula, lebih sihat dan bertenaga,” katanya.

Orang ramai boleh mendapatkan Combo Melur untuk bulan ini di laman web www.mutyara.com


Kongsi Video Dua Wanita Menari Terkinja-Kinja Di Majlis Perkahwinan, Aliff Syukri Teruk Dikecam

Usahawan kosmetik, Datuk Seri Aliff Syukri kembali mendapat kecaman netizen selepas memuatnaik sebuah video yang seolah-oleh memberikan ‘hint’ siapakah artis duetnya menerusi lagu terbaharu yang akan dirilis kelak.

Menerusi video yang dimuatnaik di Instagram, dapat dilihat dua orang wanita sedang menari terkinja-terkinja di sebuah majlis perkahwinan sambil diperhatikan oleh Aliff Syukri. Malah, dia turut meminta pengikutnya di Instagram untuk meneka siapakah rakan duetnya menerusi lagu terbaharunya itu.

“Nantikan lagu terbaharu saya babysayang lagi 10 hari. Cer teka saya berduet dengan siapa?? Tekaan yang tepat saya bagi hadiah. Nantikan lagu terbaharu saya menampilkan 5 artis viral no.1 Malaysia.”-Tulis Aliff Syukri

A post shared by Aliff syukri kamarzaman (@aliffsyukriterlajaklaris)

Walaubagaimanapun, hantaran usahawan kosmetik itu mendapat kecaman ramai yang mempersoalkan tindakan dua orang wanita yang dikatakan tidak menjaga adab dan batas sebagai wanita Muslimah.

“Dia sengaja cari orang macamtu supaya ikut kepala dan perangai dia. Bukan nak bentuk budak tu jadi elok. Apo laa.. Gunakan orang untuk marketing sendiri.”

“Sebegini ka wanita muslimah 😢 #akhirzaman.”

“Hurmmm kenapa la perempuan menari-menari macam tu. Jaga la adab dan sifat-sifat malu kalian. Buruk wei pompuan menari macam tu. Nanti dikecam marah. Berubah la. Dunia dah akhir zaman.”

“Lahh ambil kak long 7e ngan latu..Lahai..terus takde mood nak tengok.”

“Entah tak tahu nak cakap apa dengan dia nia. Batas la hodoh benar perempuan bertudung menari macam ni.”

Ada yang tak sabar nak dengar lagu terbaharu Aliff Syukri??

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Kita Pasti Akan Diuji” – Azhar Sulaiman Doa Mizz Nina & Noh Salleh Rujuk Semula

Umum sedia maklum tentang perkhabaran berita mengejutkan mengenai perpisahan yang terjadi antara Mizz Nina dan bekas suaminya Noh Salleh baru-baru ini.

Pasangan selebriti ini berpisah secara baik dan mengumumkan hal tersebut menerusi akaun media sosial masing-masing. Mendapat perkhabaran berita tersebut, ramai rakan artis dan peminat menitipkan pesanan dan kata-kata semangat buat Mizz Nina dan Noh Salleh di media sosial.

Seperti selebriti yang lain, pelakon Azhar Sulaiman juga menitipkan ucapan dan doa menerusi hantaran Instagram dan berharap agar Mizz Nina dan Noh Salleh dapat rujuk kembali.

“Setiap dari kita pasti akan diuji dengan pelbagai dugaan dalam hidup ini.. Sebagai rakan arts mereka, mami hanya ingin mendoakan agar mereka akan rujuk dan kembali bersatu.. Amin.” Coretnya

Melihat perkongsian Azhar itu, rata-rata warganet turut mengaminkan doa pelakon tersebut buat Mizz Nina dan Noh Salleh dengan harapan mereka dapat kembali bersatu semula.

Terdahulu, Murai melaporkan selebriti terkenal tanah air Mizz Nina dan Noh Salleh sah berpisah setelah 11 tahun membina mahligai bersama.

Hasil perkongsian hidup Nina dan Noh tidak memiliki cahaya mata sendiri, namun mengambil seorang bayi lelaki sebagai anak angkat yang diberi nama Musa.

Apa-apa pun, Murai MY mendoakan yang terbaik buat Mizz Nina dan Noh Salleh!


“Nasib Baik…”- Siti Nurhaliza Kongsi Momen Cemas Hampir ‘Terlanggar’ Pramusaji Bawa Dulang Bekas Hidangan

Penyanyi tersohor negara, Datuk Seri Siti Nurhaliza berkongsi momen cemas sebelum memasuki dewan pada malam persembahan ‘Queen Of The Night’ yang diadakan pada Sabtu baru-baru ini.

Menurut Siti, beliau hampir ‘terlanggar’ pramusaji yang sedang membawa dulang yang dipenuhi dengan bekas dan pinggan hidangan sebelum memasuki dewan untuk melakukan persembahan.

“Moment sebelum masuk dewan.Hehehe. Tanjat hadek..Saya pun rasa waiter tu terperanjat tengok saya 🤣🤣🤣.”-Tulis Siti

Tambahnya lagi, beliau turut menitipkan rasa syukur kerana tiada kejadian yang tidak diingini berlaku dan Siti tetap bersikap profesional meneruskan persembahannya.

“Tapi alhamdulillah , takde apa-apa berlaku. Pinggan tak pecah & saya perform macam biasa..Hehehe (nasib baik saya tak latah, kalau tak dah keluar silat pulut saya tau!!).”-Seloroh Siti

A post shared by Siti Nurhaliza Tarudin (@ctdk)

Dalam pada itu, penyanyi lagu Purnama Merindu ini turut mendapat pujian peminat dan rakan selebriti atas sikapnya yang profesional ketika berhadapan dengan situasi cemas itu.


Ditegur Netizen Selepas Azal “Melamar” Neera Azizi Sebagai Isteri, Zarina Zainuddin Beri Penjelasan!

Pelakon, Zarina Zainuddin tampil memberikan penjelasan selepas mendapat teguran oleh netizen di media sosial selepas berkongsi video anak lelakinya yang menghidap autisme, Azal sedang “melamar” pelakon jelita, Neera Azizi sebagai isteri.

Menerusi video yang dimuatnaik di Instagram, dapat dilihat Azal sedang menyarungkan cincin di jari Neera sambil diperhatikan oleh pelakon itu dan kru produksi sambil ketawa melihat gelagat Azal.

“Azal melamar si putih melepak katanya @neeraazizi Sudikah awak menjadi isteri saya 😀. Siapa setuju angkat tangan.”-Tulis Zarina

Walaubagaimanapun, hantaran Zarina itu telah mendapat teguran dari netizen yang berpendapat mereka yang menghidap autisme juga mempunyai hati dan perasaan, dan mereka tidak seharusnya diberikan harapan palsu.

“I ada anak autism jugak. Dan saya tak setuju dengan ini. Anak autism pun ada hati dan perasaan. Jangan beri mereka harapan palsu. Anda mungkin rasa benda ni macam takde apa. Tapi itu bagi you. Tapi besar maknanya bagi anak autism.”

“Dia nampak seius, jangan buat dia kecewa.”

“Sweet..Tapi risau. kot-kot Azal serius ❤.”

Zarina kemudian tampil memberikan penjelasan bahawa anak lelakinya itu hanya berlatih untuk berlakon, dan menegaskan bahawa dia lebih mengenali diri anak lelakinya itu.

“Apa lah korang dia practice berlakon jer. Macam-macam andaian korang buat. Korang ni memang senang terhibur ke atau senang mengecam.

Suka hati korang lah saya lebih kenal. Anak saya hari-hari dia berkepit dengan saya.”-Jelas Zarina

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Tak Penting Bagi Saya” – Chef Wan Mahu Iklan Berhenti Canang Ayat ‘No.1 Negara’?

Siapa tidak kenal dengan cef personaliti masakan terkenal Datuk Redzuawan Ismail, atau lebih dikenali dengan nama Chef Wan bukan? Nama beliau cukup dikenali ramai, sama ada di dalam negara mahupun luar.

Menjengah ke Instagram cef masakan ternama ini, Chef Wan memuatnaik satu perkongsian yang cukup menarik perhatian lensa Murai dan juga warganet.

Berdasarkan muatnaik tersebut, Chef Wan berkongsi sebuah gambar yang memaparkan papan iklan beliau mempromosi sebuah pusat membeli-belah. Gambar tersebut dikongsikan oleh rakan beliau sendiri, dan dipercayai iklan tersebut terletak di Jonker Street, Melaka.

Yang menjadi isu dan perhatian Chef Wan adalah perkataan yang dipampangkan di dalam iklan tersebut, membuatkan beliau berasa malu dan menganggap ayat tersebut seperti agak keterlaluan serta tidak perlu dicanang sebegitu.

“Terus-terang cakap, saya tidak suka dengan perkataan nombor 1 negara. Kenapa lah PR semua letak ayat macam tu ia hanya memalukan saya.

Lebih dari 30 tahun dalam industri ini, macam juga orang sibuk tanya kenapa tak guna Datuk dan Doktrate depan itu pun kerap berlaku.

Pada saya dah dapat sudah lah.. Tak perlu nak canang berlebih-lebihan sangat. Mereka semua dah tahu. Kalau mereka tak tahu pun, ianya tak penting pun bagi saya.” Coretnya

Dalam pada itu, Chef Wan mengatakan dalam coretanya bahawa untuk iklan akan datang pihak yang terlibat perlu merujuk kepadanya terlebih dahulu sebelum mengeluarkan sebarang iklan.

“Akan datang nak keluarkan iklan seperti ini mesti rujuk kepada saya untuk kebenaran. Saya bukan nombor 1 tetapi saya hanya Chef Wan.” Luah beliau

Melihat dalam entri terakhir yang ditulis Chef Wan, beliau beranggapan gambar dirinya dan restoran sudah memadai dalam sesebuah iklan.

Melihat hantaran yang dikongsikan cef terkenal ini, rata-rata ramai yang meluahkan rasa kagum dan menyanjungi sikap merendah diri Chef Wan.

“Sebab tu saya memang hormat dengan Datuk Chef Wan. Datuk sangat merendah diri. Orang yang hebat tidak perlu hebah semua ini.”

“Bagi kami, Datuk adalah cef legenda. Suka Datuk sejak zaman budak-budak.”

“Datuk, anda seorang ahli perniagaan yang merendah diri.” Komen warganet

“Benar apa yang anda katakan cef. Gelaran Chef Wan sememangnya lebih besar dari Datuk. Nama itu sendiri dah dikenali.”

“Chef Wan, cef kesayangan rakyat Malaysia.”

“Sikap merendah diri andalah yang membawa anda di tahap anda berada sekarang ini.” Komen mereka

Dengan sikap merendah diri sedemikian, tidak hairanlah Chef Wan sentiasa disayangi dan disanjung ramai rakyat Malaysia.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Kan Cantik Macam Ni” – Ramai Lebih Suka Aina Abdul Berpakaian Tradisional?

Penampilan penyanyi berbakat besar Aina Abdul ketika membuat persembahan di Melaka baru-baru ini ternyata mencuri perhatian ramai.

Menerusi tinjauan Murai MY, Aina menggayakan persalinan kuning dan merah ketika di Bandaraya Bersejarah itu, kedua-duanya berinspirasikan tradisional untuk dua malam berturut-turut.

Lebih menarik, jumlah tanda suka pada foto Aina berbaju kuning itu juga kelihatan lebih banyak berbanding kebanyakan foto Aina yang lain.

Persalinan itu adalah rekaan Ashraff Zainal, di bawah kelolaan Vee Mukhtaram (@xeliciousxass) sebagai penata gaya.

Menjengah ruangan komen, rata-rata netizen memuji imej cantik yang digayakan penyanyi lagu Sumpah itu.

“Memang onz lah Aina pakai tradisional macam ni.

“Yayyy cantiknya,” antara yang dicoretkan netizen.

A post shared by AINA ABDUL (@ainaabdul)

Dalam entri yang memaparkan foto berkenaan, Aina sempat mengucapkan terima kasih kepada semua yang terlibat dalam menyiapkan ‘look’ yang digayakan malam itu.

“Saya sangat bangga dengan setiap orang yang menyiapkan persalinan dari kepala hinggalah ke kai saya, mekap saya, hijab, sangat sangat bangga!

“Dan ya, ini adalah pertama kali saya menggayakan pakaian berinspirasikan tradisional, ons tak? nak saya selalu pakai macam ni ke? Tanya je,” selorohnya.

Sekadar info, Aina membuat persembahan pada Jumaat dan Sabtu lalu di Melaka untuk program Magic of the Night (MOTN) anjuran Kementerian Pelancongan, Seni dan Budaya (MOTAC) dengan kerjasama Kerajaan Negeri Melaka.

Program berkenaan diadakan selama tiga hari bermula 5 hingga 7 Ogos 2022 bertempat di Dataran Sungai Melaka.


“Bangkai Punya Manusia”-Roslan Shah Berang Dituduh Melaga-Lagakan Diva AA & Azza Elite?

Penyanyi dan pengacara, Roslan Shah meluahkan rasa berang terhadap pihak tidak bertanggungjawab yang dikatakan telah cuba melaga-lagakan dirinya bersama pengacara sensasi, Azwan Ali atau lebih dikenali sebagai Diva AA, serta pelakon, penyanyi dan usahawan, Azza Elite.

Menerusi Insta Stories, Roslan Shah mengatakan bahawa mereka yang cuba melakukan tindakan yang tidak bertanggungjawab itu bakal diheret ke mahkamah.

“Stop it! Tolong jangan nak menyalak dan nak melaga-lagakan Diva AA bersama Cik Lan atau Azza Elite ya. Korang akan diheret ke mahkamah nanti ya. Awas…! Bangkai punya manusia.”-Tulis Roslan Shah

Dalam pada itu, pengacara terkenal ini turut menjelaskan bahawa niatnya adalah untuk melihat Diva AA berbaik dengan Azza Elite, malah turut memberitahu bahawa dia lah yang memaklumkan kepada Diva AA mengenai berita kematian bapa Azza baru-baru ini.

“Niat Cik Lan untuk Diva AA berbaik dengan Azza Elite dan Cik Lan beritahu kepada Diva AA, ayah Azza Elite meninggal.”-Jelas Roslan Shah

Di akhir kenyataannya, Roslan Shah turut meminta segelintir netizen untuk tidak menyibuk akan hal yang berlaku di antara mereka jika tidak mengetahui hujung pangkal cerita.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.